Manikah adolah tahap kahidupan nan paralu diambiak jo patimbangan nan masak. Kini banyak padusi mudo nan alah mamasuki dunia pernikahan. Ditahun 2022 pernikahan dini tacatat sabanyak 64.211 kasus. Manikah adolah hak satiok urang, namun alangkah eloknyo jiko dijalani jo patimbangan nan masak tentang konsekuensi dari jalan nan ka inyo ambiak. Katiko alah dinilai siap sacaro finansial jo mental, manikah jo urang nan tapek dapek mambarian kebahagian nan indak tanilai. Sahinggo mamiliah pasangan harus dimulai dari banyak sisi dan banyak aspek. Pernikahan dini bisa manjadi hal nan elok untuak dimulai katiko duo urang alah siap untuak hiduik basamo dalam babagai keadaan baik suko maupun duko.


Kalian nan mampunyoi katakutan nan akhianyo barubah manjadi raso trauma, lakukanlah hal-hal barikut. Partamo, barilah diri kalian waktu untuak manyasuaikan diri jo keadaan nan inyo alami kini. Hal iko dibutuahkan karano biasonyo satalah mangalami suatu kajadian nan manyababkan trauma hiduik akan taraso sangaik sulik. Kaduo, mintalah dukuangan untuak diri kalian dari urang-urang tadakek. Hal iko kalian butuahkan karano satiok manusia pasti mambutuahkan dukuangan untuak bangkik dari katerpurukannyo. Katigo, komunikasikanlah apo nan kalian raso kapado urang nan ahli di bidang psikologis. Hal iko dibutuahkan agar kalian dapek maekspresikan parasaan takuik nan kalian alami. Terakhir, lakukan rutinitas harian kalian sacaro perlahan-lahan. Hal iko dilakukan untuak mangambalikan suasana hati dan kabiasaan kalian.


Kagagalan masuak perguruan tinggi bukan lah akhir dari sagalonyo. Masuak perguruan tinggi bukan lo satu-satunyo caro untuak sukses. Kalau alun baruntuang untuak masuak ka perguruan tinggi buliah mancubo ataou mamiliah untuak karajo dulu. Untuak lulusan SMK misalnyo nan alah punyo kamampuan untuak karajo, banyak perusahaan nan manmbutuahan. Untuak nan punyo kamampuan nan bisa ditawarkan untuak malamar karajo bisa ikuik palatihan atau kelas online untuak manambah kamampuan. Kini alah banyak nan manawarkan kelas-kelas online, bahkan pemerintah manyadioan palatihan karajo di bara daerah. Apolai untuak bara jenis pekerjaan kadang ndak butuah janjang pendidikan nan tinggi, cukuik dengan kamampuan dan kamahiran se. Jalan lain nan bisa ditampuah adolah manjadi pangusaho.


Untuak para panyadio fasilitas umum mode toilet umum, cubo lah paratian sasaran urang nan ka pai bakunjuang ka tampek kalian tu sia. Kok target kalian tu urang-urang kampuang jan lo bapakai lambang-lambang nan ndak familiar dek panduduak kampuang. Ko ndak. Dek karano banyak nan ndak mangarati jo lambang kamar mandi nan kalian buek banyak nan sasek masuak kamar mandinyo. Nan padusi lah masuak ka kamar mandi laki-laki, baitu lo sabaliaknyo. Tulisan se dakek pintu tu tulisan jaleh-jaleh. Kalau untuak padusi buek 'Wanita", kok laki-laki buek lo tulisan 'Laki-Laki". Jadi ndak banyak lo pikia urang ka masuak kamar mandi tu do.


Mancaliak hantu tantunyo adolah suatu hal nan sangaik manakuikkan banyak urang. Karano hal iko tantu banyak urang nan indak nio mancaliak hantu sacaro langsuang. Katiko mancaliak hantu ado banyak hal nan akan kito rasokan. Partamo tantulah kito akan maraso sangaik takuik apolai hantu nan kito caliak mampunyoi rupo nan indak lamak untuak dipandang. Lalu mancaliak hantu dapek mambuek wajah kito jadi pucek karano katakutan tadi. Bahkan bukan hanyo wajah sajo nan pucek, bibia pun akan ikuik pucek jikok kito mancaliak hantu. Salanjuiknyo mancaliak hantu dapek mambuek kito mati katakutan hinggo kito buang aia ketek di sarawa. Terakhir, mancaliak hantu dapek mambuek sakujua tubuah kito mandingin dan payah untuak digarikkan.


Kaponakan ambo, Zaid umuanyo masih 2 tahun. Di umua sagiko Zaid ko tingkahnyo sadang lucu-lucunyo. Ambo suko bana mangajuikan inyo soalnyo ekspresi mukonyo lawak bana. Kalau inyo nio masuak ka biliak ambo, ambo mandok dulu di balakang pintu. Tu kalu alah tadanga suaro langkah kakinyo ka biliak ambo, ambo langsuang malompek sambia manyahut kareh. Biasonyo inyo takajuik mancaliaknyo. Kalau zaid takajuik matonyo tabulalak jo muluiknyo jadi mangango. Untuangnyo kalau ambo kajuikan inyo langsuang galak satalah takajuik. Kadang-kadang inyo sampai tajungkan ka balakang kalau ambo kajuikan. Lawak bana emang anak bayi ko kalau dikajuikan, ambo tagiah pulo mangarajoan anak ketek apolai kaponakan ambo ko.


Siapo yang indak jijik mancaliak kamar mandi na kumuah sampai babaun? WC atau akamar mandi nan paliang jorok nan pernahambo sobok an adolah kamar mandi nan ado di SMP ambo dulu. Sabananyo WC nyo tu baru dan dipindahan ka balakang lab komputer nan dulunyo WC nyo digabuang jo tampek bauduak di musholla sakolah. Tapi, karano indak mamadoi mako dibuek duo tampek WC baru nan dikhususkan untuak siswa batino jo jantan. Katiko baru-baru salasaitantunyo WCnyo lamak dipakai, tapi alun sampai satahun alah banyak bamasalah bantuak aianyo nan acok mati, WC nyo nan acok tasumbek dan jarang dibarasiahan. Karano banyaknyo indak beres makonyo WC siswa bantuak tabangkalai sampai-sampai banyak ilalang nan tumbuah disakaliliang tampek kamar mandinyo. Itu Kadang ado yang alah BAB indak disiran sadangkan aia nyo indak iduik, itu adolah WC sakolah paliang jorok nan pernah ambo tamui.


Menurut awak lebih baik dan lebih nyaman rasonyo mamakai jamban jongkok. Baa indak, kebanyakan urang Indonesia ko ndak ngarati baa caro makai jamban duduak tu. Banyak urang yang tetap bajongkok di jamban duduak. Akhirnyo toilet-toilet yang seharusnyo toilet kariang malah jadi toilet basah dan kumuah. Ado juo yang sebaliknyo, toilet basah ndak di siram, malah toilet kariang di basahan. Toilet jongkok se masih banyak urang yang maleh manyiram, apolagi toilet duduak yang ndak biaso urang pakai. Selain untuak alasan kesehatan, penggunaannyo lebih mudah juo. Bia urang-urang tu ndak lamo bana di jamban sambi main hp kalau makai toilet duduak tu.


Bagi pancari harato karun paninggalan sajarah kerajaan zaman dahulu. Kini alah ado peraturan perundang-undangan nan maaturnyo. Sasuai samo peraturan perundang-undangan Nomor 11 Tahun 2010 tentang cagar budaya bahwa harato karun nan ditemukan harus disampaikan dan dilaporkan karano itu adolah paninggalan sejarah nan dilindungi oleh pemerintah. Tapi bagi urang nan alah menemukannyo ado kompensasi nan dapek dimiliki yaitu katiko harato karun nan inyo dapek indak tagolong langka sahinggo barang tasabuik dapek panemu miliki. Dan tentang urang nan ka malakukan pencarian dan perizinan untuak manjalajahi wilayah tatantu dengan tujuan maeksplore harato karun pun diatur dalam pasal 26 sahinggo untuak mangggali, manyelam, mamasuki tampek tatantu nan diprediksi akan ado harato paninggalan sejarah harus ado perizinan talabiah dahulu dari pemerintah dan indak buliah asal sajo.


SARA marupokan tindakan nan badasarkan identitas nan takait samo keturunan, agamo, kebangsaan, maupun golongan. Tindakan diskriminasi sahinggo malecehkan identitas dan sagalo hak-hak dasar nan malakek kapado satiok manusia. SARA dapek digolongkan manjadi tigo kategori yaitu individual, institusional, kultural. Perbedaan dalam identitas SARA indak saharunyo manjadikan awak bamusuhan. Namun, faktanyo kini alah banyak nan manjadikan SARA sabagai alasan konflik. Mako dari itu, diparalukan untuak mancegahnyo dengan caro pemerintah haruih netral dan indak mamihak kapado golongan apopun karano satiok warga negara mamiliki kesempatan nan samo dalam berkembang. Kaduo, pemerintah haruih harus barasiah dari sagalo kecurangan sahinggo indak barek sabalah. Katigo, mambarikan perlindungan tahadok satiok golongan dengan caro nan adil.


Ambo kini sadang jalan-jalan ka pantai soalnyo ambo ingin manghiruik udaro segar, hari ko ambo sadiah bana dek gara-gara mancaliak pemgumuman kelulusan masuak kampus impian ambo dan hasilnyo ambo ndak lulus. Ambo yakin bahwa ambo indak surang marasoan kayak ko, pasti dari kalian yang takajuik jo pengumuman lolos masuak universitas ndak tau nio manga dan badan rasonyo barek se, perasaan bawaanyo sadiah bana. Ambo adolah salah satu urang yang mengalami kesedihan itu jadi ambo nio mangecek an untuak kalian yang lagi sadiah bantuak ambo pai lah mahiruik udaro segar nio ka taman kalian atau kama terserah kalian, kalian juga bisa manangih kalau nio maluapkanyo, yang nio manjariak silahkan ka tampek yang sepi dan tenangkan diri kalian, soalnyo ambo tau bana baa rasonyo mengalami kesadiah an itu.


Malu bana ambo pas pai ka WC umum di mall rancak di kota besar patang ko. Dek alah sak cirik bana sampai-sampai ndak fokus mamparatian lambang kamar mandi. Tapi nan ambo heran emang ntah manga manga lo lambang toilet ko gambar nan ndak begitu ambo kenal. Cubo lah kalau lambangnyo tu tulisan atau gambar urang pakai rok dan sarawa sarupo lambang nan biaso awak tamukan di wc umum di mall pasti ndak akan mode ko jadinyo do. Kalau simbol bulek bulek mode tu kan ndak sado urang nan tau. Sarupo ambo urang nan datang dari kampuang ma lo ngarati jo simbol bulek-bulek mode tu. Jadi, bagi para panyadio WC umum agiah lah tando nan jaleh nan kiro-kiro sado urang tau nan ma WC untuak laki-laki dan nan ma WC untuak padusi. Ambo yakin kok lambang nan mode tu pasti banyak urang nan keliru di bueknyo.


Kalau kecek urang ambo ko urangnyo barasiah bana. Ado lo nan mangecek an talampau steril, OCD, dan lain-lain. Mancaliak nan baserak-serak se ndak sanggup ambo do. Apolai nan kumuah-kumuah. Masih taingek juo dek ambo pas pai ka kostan kawan. Paruik ko mules lo jadi numpang lah ka kamar mandinyo. Ruponyo kamar mandinyo ndak nyo barasiahan. Kloset nyo warna putiah lo jadi nampak bana kumuahnyo. Ditambah lo sarok sampo baserak-serak dalam kama mandi tu. Makonyo dalam kamar mandi tu kok dapek agiah juo tong sarok bia ndak baserak-serak sarok dalam nyo. Sabananyo barasiah ndak barasiah kamar mandi tu tergantung nan punyo.


Seperti biaso kalau satiok malam ambo jo apak ambo pai mambali jajanan malam untuak di kudok-kudok. Pai lah ambo pakai motor jo apak, nan amak ambo jo adiak ambo tingga di rumah. Pas sampai ka tampek nio bali sate, ado urang nan sadang makan di situ yang baju lalok  nyo samo bana bantuak ambo. Apak ambo ko sadar tagalak lah inyo, nan ambo malau bana dan manyuruik ka tampek lain. Kareno manuruik ambo malu bana kalau sampai samo-samo di tampek yang samo pakai baju kamba. Kareno ado pernah ambo caliak urang nan di viralkan kareno pakai baju kamba. Ambo yakin urang tu pado saaik itu malu bana, ambo se malu.


Sebagian urang banyak nan takuik buek salah. Pikiran negative samo kurang motivasi buek urang takuik malakuin sasuatu, karanonyo takuik salah, atau takuik gagal. Lah banyak caro nan dilakuan tapi tetap jo meraso takuik. Banyak caro nan bisa dilakuan supayo kito ndak takuik salah, dan berani mancibo. Partamo harus berani kalua dari zona nyaman. Mancubo hal baru dan tantang diri, salah atau batua bisa dipaelokkan, nan pantiang dicubo. Kaduo salalu bapikia positif. Tanamkan dalam diri kalau babuek salah katiko malakuan sesuatu itu biaso, tapi kito harus bisa baraja dari kesalahan dan manarimo kesalahan. Katigo ubah caro bapikia, sabalum malakuan suatu hal jan dipikian baa kalau salah, jalani ajo dulu, lakuan semaksimal mungkin, karano kesalahan akan mambuek kito labiah elok kamukonyo.


Samanjak kejadian Tsunami Aceh tahun 2004, makin banyak  daerah nan melakukan antisipasi untuak bencana ko karano bencana ko begitu ditakuti dek urang banyak. Mulai dari nan mambuek dam di bibia-bibia pantai dan mananam sinyal potensi tsuami di dalam lauik. Bahubuangan jo tsunami, kini alah ado sinyal barupo sirine pemberitahuan akan tajadinyo tsunami nan dikirimkan kapado penduduk di zona merah. Mako dari itu, ado hal nan paralu awak lakukan kalau sirine tando tsunami babunyi setelah gampo tajadi. Nan pertamo, hindari daerah bibia pantai. Nan kaduo, hantikan sado aktivitas dan usahokan cari tampek nan tingggi sarupo gedung-gedung tinggi dan lain-lain. Nan katigo, kalau masih mamungkinkan pai lah menuju daerah dengan status zona hijau. Begitulah beberapa caro nan bisa awak lakukan apobilo ado pemberitahuan dini akan terjadinyo tsunami.


Raso takuik barasa dari mano se, entah itu dari awak surang atau pangaruah lainnyo. Itulah mangapo harus ado caro supayo bisa mausia raso takuik awak. Katiko jalan di tampek umum yang urangnyo rami bana pasti kadang ado raso takuik juo dalam diri awak. Padohal urang alah rami, tapi banyak se pikian negatif dalam pikian awak. Pikian awak akan maubah kaadaan awak. Mangko dari itu jauhanlah pikian negatif. Taruihlah bapikia positif dan tetap bahati-hati dima se awak barado. Pas ditampek rami ataupun sepi samo se, nio itu dakek urang yang awak kenal ataupun indak. Bapikia positif harus dan bahati-hati juo sabuah kaharusan.


Bencana Tsunami Aceh tahun 2004 merupakan pengalaman nan paliang manyadiahan bagi ambo serta keluarga besar. Bencana alam tu mambuek kami harus kahilangan belasan keluarga kami nan tingga di Aceh. Cukuik lamo kami tapuruak dalam kasadiahan. Tapi kami sadar iko adolah takdir tuhan nan memang harus dijalani. Kalau kalian memang sayang kapado keluarga nan labiah dulu dipanggia Tuhan, tugas kalian hanyo mandoaan mereka nan berpulang. Hanyo itu nan bisa awak lakukan sebagai keluarga nan ditinggakan karano takdir ndak akan bisa dirubah dan hiduik harus tetap bajalan. Jadi bangkiklah dari kesedihan kalian. Serta yakinlah mereka alah ditempatkan dek Tuhan di tempat nan sabaiak-baiaknyo.


Mandapek an pangikuik adolah hal yang elok, cuman kalau dikuik katiko sadang jalan jo urang asiang tantu mambuek awak takuik. Kabanyakan padusi maraso ado urang asiang yang maikuik an inyo. Katiko itu tajadi tantu akan maraso takuik bana. Untuak itu ado caro supayo maantisipasi sahinggo awak bisa maraso aman. Patamo sabalum jalan waspadai dulu jo jalan yang nio awak liwai i, kaduo mamanggial bantuan katiko itu tajadi, katigo pai lah ka tampek rami, siap tu jan sampai mambaok inyo bajalan ka rumah kalian. Mungkin itu adolah langkah-langkah yang bisa awak karajoan katiko di ikuik an jo urang asiang yang indak awak kenal.


Suasano hati nan acok barubah dan mamburuak babarapo hari sabalum maupun sadang maso haid dapek mamicu raso emosi negatif nan timbua bagitu sajo. Marespon sasuatu dengan caro nan buruak akibek dari mood nan barubah tasabuik. Mako dari penting untuak maatur suasano hati agar tetap stabil yaitu dengan caro manyempatkan waktu untuak diri surang artinyo malakukan aktivitas mamanjoan diri takah maskeran. Kaduo, mangkonsumsi nan manih takah coklat tabukti bamanfaat untuak mangatur suasano hati karano kandungan teobronimnyo. Katigo, olahraga pun dapek mambantu suasano hati dapek stabil karano saat baolahraga tubuh akan mambuek hormon oksitosin atau dikenal hormon kebahagiaan. Kaampek, istirahat dengan cukup sahinggo raso sakik katiko haid pun dapek bakurang apolai katiko haid padusi akan labiah capek mangantuk karano aliran darah nan kalua. Itulah hal-hal dasar nan dapek dilakukan katiko haid agar mood dapek salalu stabil.


Kuciang ambo namonyo Acil alah hilang labiah dari sabulan. Ambo alah mancarinyo kama-kama, batanyo pulo ka tetangga sakita rumah ambo, tapi ndak ado nan mancaliak Acil. Ambo sadiah bana tapi ambo alah bausaho mancari Acil. Akhirnyo ambo badoa se supayo Acil elok-elok se di lua dan baliak ka rumah surang. Suatu malam waktu ambo sadang manonton TV, tadanga suaro mangeong dari lua rumah ambo. Ambo maraso suaro inyo mirip jo suaro Acil jadi ambo langsuang mambukak pintu untuak mancaliak kucing nan mangeong tu Acil atau indak. Kironyo yobana Acil nan tibo. Ambo sanang bana Acil baliak ka rumah. Tapi ado nan mambuek ambo takajuik, kironyo paruik Acil alah jadi gadang. Acil sadang buntiang kironyo. Baa kok inyo baliak-baliak alah buntiang ko. Ambo ndak habis pikia jo perbuatan Acil di lua rumah.


Dulunyo ambo paliang ndak bisa mambarasiahan lauak karano ndak tahan jo baun nyo nan hanyia. Tapi samanjak ambo tau caro supayo lauak ko tadi ndak begitu anyia kini malah ambo nan disuruah dek amak untuak mamasiangan lauak di dapua. Caronyo tu mudah nyo sanak. Sabalum kalian mambarasiahan lauak tu kalian siapan aia nan alah di agiah jeruk nipis. Beko lauak nan ka dibarasiahan tadi masuak an se ka dalam aia tu. Beko pas kalian ka mambarasiahannyo pasti ndak begitu anyia. Ambo tau caro ko dari Youtube. Awalnyo ambo agak ragu antah batuah antah ndak trik nyo ko tapi ternyato pas ambo cubo tabukti.


Sangat sadiah mandanga kawan-kawan awak nan bakarajo di Tokocrypto di PHK. Tokocrypto adolah perusahaan panjua aset digital . Diketahui basonyo perusahaan ko mambarantian 45 karyawannyo atau sekitar 20 persen dari 227 urang jumlah pekerja. VP Corporate Communication perusahaan ko, Rieka Handayani mangecek an basonyo untuak melakuakan strategi bisnis supayo bisa baadaptasi jo pasa kripto dan ekonomi dunia nyo taoaso harus melakukan PHK ka beberapa urang karyawannyo. Tapi manuruik ambo, walaupun perusahaan ko ma PHK karyawannyo, ndak mahilangkan kewajiban-kewajibannyo untuak mamanuhi hak karyawan nan di PHK. Dari kabanyo perusahaan ko akan manolong pegawainyo untuak mandapek an karajo nan baru dengan maagiah rekomendasi karajo ka mitra-mitra perusahaanyo salamo ko. Iko patuik dicontoh bagi perusahaan-perusahaan nan ma pHK karyawannyo.


Partamina marupokan tampek nan kadang rami dek antrian ndak baujuang, dek karano banyak nan maisi ulang bahan baka kandaraannyo. Dipartamina ndak hanyo bisa maisi bahan baka tapi ado pulo mini market, ATM jo mushalla untuak sumbayan. Sanjo tu Rudi tadasak nan pai ka kamar mandi dek alah manahan lumayan lamo diateh onda. Lamo kalamoan bajalan mancari tampek buang aia akhinyo nampak juo lah pertamina ko. Dek alah indak tahan budi bagageh untuak baranti, ndak mancaliak sakitar dek alah tadasak bana Rudi bagageh sajo masuak ka kamar mandi, indak maraso ado nan aneh dibukaknyo pintu dek Rudi tanpa mancari tau ado urang apo indak. Katiko masuak tadanga pakiak padusi, pas mancaliak sakitar baru Rudi tau sakironyo kamar mandi nan inyo masuak iolah kamar mandi padusi, jo malu muko akhianyo Rudi langsuang pai indak jadi buang aia.


Damam pangguang kironyo umum dirasoan oleh dabagian urang, bahkan dalam kondisi buruaknyo sangek bapangaruah terhadap kasehatan mental. Kacamehan sosial adolah kondisi katiko sasurang maraso cameh dan takuik katiko harus basosialisasi dan bainteraksi jo urang lain ataupun urang yang di kenal. Gejalanyo bisa sacaro fisik ataupun mental. Diantaronyo, bangkak di lihia, bakaringek balabiah, badan manggaretek, jantuang badatak kancang, tagang di otot, nyeri, mual, pusiang, raso cameh jo gugup nan bakalabiahan, raso nak malarian diri, dihantui jo raso basalah, ko dapek manghindar dari tampek urang ramo , manghindari tatapan mato, mangalami kakhwatiran nan bakalabiahan, dan salalu nak dikawani katiko nio pai kamano sajo.


Kaecek urang tuo dulu, kalau kito mancaritoan kisah horor hal itu akan mangundang "mereka' untuang datang. Salain itu, manonton film horor pun maundang pulo makhluk tasabuik untuk datang. Saat kito manonton film horor, pikiran dan fisik seseorang alah terfokus atau tersugesti pado hal-hal gaib, makonyo 'mereka' maraso tapanggia. Alhasil, jadilah kito maraso ado nuansa aneh katiko manonton video horor atau melakukan permainan yang bahubungan jo hantu akan tapanggia. Hal itu mamanciang makhluk halus untuan berinteraksi jo manusia karena manusia maraso bahwa kehadirannyo alah ado. Itu sebabnyo dek apo saat kalian membicarakan hantu atau manonton film horor kalian maraso bulu kuduak merinding.


Sampai kini masih binguang ambo dengan istilah alun cukuik 5 minik. Makanan nan alah jatuah tu yo lah jatuah se. Jan di ambiak lai karano manuruik ambo jangan kan makanan nan jatuah di lantai, nan jatuah di meja makan se manuruik ambo lah ndak elok untuak di makan. Bakteri tu kan ndak bisa dicaliak dengan mato talanjang. Siapa tau makanan awak nan tajatuah tu tapek kanai pado bakteri nan manjadi panyebab panyakik. Dek gara-gara ulah nan saketek tu lo awak sakik kan ndak mungkin. Tapi baliak lo ka pandapek masiang-masaing. Kadang ado urang nan ma anggap kalau bakteri alun sempat malakek di makanan awak nan tajatuah sabanta tu.


Bagi kalian nan pangantuik, apo lai nan ndak bisa manahan kantuik mako kalian harus mambiasokan dari kini untuak mangontrolnyo. Caro nan bisa kalian lakukan adolah nan pertamo, usahoan selalu buang aia gadang tapek waktu. Jadi sekiro kalian takantuik pun mako kantuik kalian ndak akan baun. Nan kaduo, kurangi frekuensi kantuik dengan mahindari makana pemicu kantuik, contohnyo adolah ubi-ubian. Nan katigo, makan sacaro perlahan sahinggo dapek mangurangi udara nan masuak ka dalam sistem pencernaan. Nan ka ampek, minumlah aia putiah kurang labiah 30 minik sabalum makan sahinggo makanan nan kalian makan akan labiah mudah tacerna dan sakaliguih bisa mangurangi produksi gas dalam tubuah kalian.


Jajok bana ambo takanai ludah kawan ambo yang sadang manyanyi. Pas kanai tu gali-gali, pokoknyo jajok bana lah rasonyo. Inyo ko suko musik yang rock bak itu lah. Tapi kadang inyo suko juo mambuek nada beatbox, cuman nan lain kawan ambo ko indak bisa tapi nyo suko. Jadi kalau alah manyanyi di selingi jo beatbox inyo, mulai lah balepotan sadonyo. Aia ludah inyo kalua sadonyo, kareno ambo dakek inyo wakatu itu. Takanai lah tangan ambo, ondeh sabana jajok ambo pas kanai ludah tu. Cuboanlah kalian kalau nan nio beatbox jan dakek bana ka mic dan urang lain. Kareno kalau urang yang mambuek nada pakai beatbox pasti kalua bana aia ludahnyo.


Tindakan bully tahadok seseurang  adolah tindakan kejahatan nan seharuihnyo indak ado dan sangek dihindari karano hal  dapek merusak mantal seseurang untuak manghadapi sesuatu karano khawatir tahadok dirinyo dan takut akan dihina oleh urang lain. Selain itu juga tindakan bully iko juga dapek merubah kepribadian seseurang nan biasonyo cukuik sering barinteraksi manjadi lebih pendiam dan tatutup sahinggo inyo akan kesusahan untuak manjalani interaksi sosialnyo jo urang lain. Selain itu juga korban bully biasonyo akan maraso takucilkan dan maraso inyo sangek kekurangan sahinggo inyo indak mamiliki kepercayaan diri dalam melakuan sesuatu. Hal iko sangek mampengaruhi bagaimana nan mancapai mimpinyo. Maka dari itu janganlah sekalipun mambully seseurang karano itu akan barakibat fatal  tahadok perjalanannyo dalam mancapai mimpinyo.


Banjir bandang adolah salah satu bancano alam nan bisa mambunuah kito sahinggo iko sangaik manakuikkan. Namun, kito sabananyo indak paralu panik. Jikok banjir bandang tibo, lakukanlah hal-hal sabagai barikuik. Partamo, katiko banjir tajadi, carilah parlinduangan ka tampek nan labiah tinggi. Kaduo, kalian harus waspada terhadap arus bawah, saluran aia, kubangan, dan tampek-tampek nan taganang dek aia. Katigo, matikanlah kasado jaringan listrik rumah kalian. Hal iko paralu dilakukan untuak manghindari tajadinyo korsleting listrik. Kaampek, hindarilah mangandarai oto atau onda di wilayah nan tarandam banjir. Terakhir, hindarilah ganangan aia nan nan mampunyoi kamungkinan dilalui dek arus nan dareh agar kalian indak hanyuik.


Banyak kotoran hewan nan dapek digunokan sabagai pupuk kandang sahinggo dapek manyuburkan tanaman sarato tumbuhan.  salain itu jugo kotoran hewan iko dapek digunokan sabagai salah satu usaha nan dapek manghasilkan pundi-pundi rupiah. Banyak kotoran hewan nan dihargakan jo nilai jual nan mahal sahinggo  barbagai kotoran hewan iko dimanfaatkan oleh urang sabagai usahanyo.  salain itu jugo kotoran hewan takah kotoran  luwak  bisa digunokan sabagai bahan dasar untuak biji kopi sahinggo mamiliki nilai jual nan mahal.  untuak kotoran hewan nan digunokan sabagai pupuk kandang iko jugo mamiliki banyak pengguno karano banyak masyarakat nan mananam sayuran surang atau sabagai usahanyo di bidang pertanian. mako dari itu jangan sia-siakan kotoran hewan dan jadikanlah itu sabagai salah satu ladang usaha.


Patang ko Sulaiman mandatangi sabuah kadai di plaza andalas. Kadai itu manjua baju-baju mode terbaru. Sulaiman kamudian mambali baju itu sabanyak duo alai. Sulaiman maraso sangaik sanang karano baju itu mampunyoi hargo nan cukuik maha. Sabananyo Sulaiman lah dari lamo ingin mambali baju tersebut, tapi karano pitihnyo alun ado akhianyo Sulaiman baru bisa mambalinyo patang. Untuak mambali baju itu Sulaiman harus manabuang salamo 3 bulan. Sulaiman manabuang dari hasil gajinyo. Gaji Sulaiman emg indak banyak sahinggo inyo hanyo bisa manabuang untuak bali baju. Namun karano hal itu lah baju nan dibali dek Sulaiman ko manjadi sangaik spesial dan mampu mambuek inyo maraso sangaik sanang.


Dunsanak kasadonyo nan nio masuak paguruan tinggi salasai SMA ado babarapo kiat nan bisa diikuik an kalau nio ujian masuak lancar dan sasuai samo jurusan nan ka dituju. Maskipun kini banyak jalur nan bisa dilalui untuak masuak paguruan tinggi, dari ujian sampai hanyo badasarkan nilai sajo. Untuak nan nio masuk paguruan tinggi yang mawajibkan untuak ikuik ujian dahulu bisa malakukan persiapan talabiah dahulu.Pasiapan indak hanyo jo pamahan materi tapi bisa juo pasiapan mental dan fisik. Kalau tibo-tibo pas ujian sakik atau tagang bana perasaannyo, itu bisa lo mambuek prosesnyo tahambek dan ujuang nyo indak bisa masuak ka jurusan nan katuju. Badoa jaan pernah tingga untuak kalancaran.


Ambo sabana berang wakatu tau bahwa salamo ko alah disalingkuhi jo laki-laki nan ambo cinto dan manjadi pacar ambo salamo bara tahun. Pacar ambo ko tacigok sadang baduo an jo urang lain. Salamo ko tanyato inyo alah mandutoi ambo, padohal ambo sabana sayang dan manutup diri untuak urang lain nan tertarik jo ambo. Wakatu ambo tau inyo salingkuh, langsuang ambo datangi laki-laki tu. Bantuak inyo wakatu itu dek ambo alah berang bana, dari ujuang rambuik sampai ujuang kaki alah basah ambo siram, pipi nyo merah, manangis sambia basujuik minta maaf, tangan nyo di silang an karena dingin. Ambo indak nio lai jo inyo, terserah lah nio inyo minta maaf basujuik atau mambalian barang mewah, indak nio lai do.


Kalau kalian sadang mancuci baju cubo cek saku-saku sarawa laki kalian. Siapa tau ado harato karun kepeang merah di dalamnyo. Ndak bana kepeang merah nan biru pun jadi juo.Ituang-ituang upah mancucian baju urang sarumah. Lumayan kan untuak tambah-tambah balanjo bulanan kalian. Lagian ndak bagai badoso kalau awak maambiak kepeang suami tu do. Kan kepeang suami adolah kepeang bini sedangkan kepeang bini yo kepeang bini. Apolai awak mampagunoan pitih tu ndak untuak kepentingan awak surang. Paliang pitih tu untuak maajak anak pai main mandi bola lo nyo. Atau mambuek an samba kesukaan suami. Jadi jan lupo yo dari pado basah se kepeang tu tarandam dalam masin.


Disiang hari katiko Dina pulang sakola, inyo samo kawan-kawan maambiak rambutan nan ado di tapi jalan. Batang rambutan tasabuik indak diketahui punyo siapo. Karano manjulang ka jalan mako mereka manjuluak rambutan tasabuik. Kondisi rambutan saat itu alum tarlalu masak, dan Dina nan saat itu alum makan saketek pun langsuang tagiur untuak mancubo buah rambutan tasabuik. Tapi naas nyo, katiko disanjo hari, Dina marasoan sakik dibagian paruiknyo. Disertai samo nafas nan indak taratur mambuek Dina agak kasusahan untuak banafas. Hal iko mambuek Dina haruih dibaok ka puskesmas. Dalam puskesmas tasabuik, Dina nan sadang manahan sakik paruiknyo itu langsuang masuk kadalam ruangan dan dipiersilahkan untuak babariang di kasua. Dina pun dipareso dan ditanyoi apo nan sadang dirasoan kini. Satalah mandanga keluhan Dina dan mancaliak hasil pamariksaan dokter tasabuik mangatoan kalau Dina kini sadang mangidap panyakik asam lambung akut. Dina nan mandanga itupun langsuang takajuik karano inyo alum pernah sakik iko sabalumnyo.


Pernah ndak sih kalian masuak ka dalam rumah kawan atau sanak saudara kalian dan rumahnyo tu baun anyia? Manuruik pandapek ambo, rumah urang-urang nan suko baun anyia ko penyebabnyo adolah karano ndak barasiah katiko mambarasiahan lantai nan kumuah karano makanan nan baleak-leak. Tarutamo makanan nan ba baun-baun anyia sarupo lauak. Makonyo kalau anak siap makan lauak di rumah jan lupo mambarasiahannyo sabarasiah-barasiahnyo. Supayo baun anyia tu hilang kalian wajib mampel lantai rumah kalian. Pakai cairan pewangi khusus mam pel lantai. Nyo baun rumah tu mancaminkan ba a pahuni rumah nyo. Kok baun rumah anyi pasti anggapan urang nan punyo rumah ndak mamparatian kebersiahan rumahnyo.


Urang nan manarimo tindakan kakarehan ataupun panindehan disabuk jo korban bully. Korban bullying bisa manarimo raso sakik dan takuik nan lua biaso. Raso sakik ko kadang indak bisa di tolerir dan mambuek urang jadi labiah mamiliah untuak maakhiaan iduiknyo. Salain sakik korban bulli jugo diantui jo raso takuk taruih-manaruih. Satiok hari korban buli akan takuik untuak pai ka lua dari tampek amannyo. Apo lai kalau inyo harus ai ka tamek urang nan mambuli inyo. Raso takuk iko bisa mambuek urang jadi stress bahkan sampai ka tahap depresi. Hal iko bisa tajadi sabagai efek dari tandakan kakarehan atau panindasan nan korban tarimo sacaro taruih-taruihan.


Ado babarapo momen lucu di tangah-tangah vaksinasi nan diadokan dek pamarintah. Salah satunyo adolah para artis nan tarnyato takuik jarum suntik. Artis partamo nan tarnyato takuik jarum suntik adolah adolah aktor terkenal Reza Rahadian. Aktor nan lah banyak mambintangi film iko malakukan vaksin pado maret 2021. Katiko manjalani vaksin Reza Rahadian tampak katakutan dan taruih manunduak. Artis salanjuiknyo nan dikatahui takuik jarum suntik adolah Judika. Panyanyi terkenal iko tarnyato takuik jarum suntik katiko manjalani vaksin bulan juli patang. Artis katigo nan takuik jarum suntik adolah Chicco Jerikho. Walaupun batubuah atletis, tarnyato aktor terkenal satu iko pun takuik akan jarum suntik.


Jajok bana ambo satiok jalan pagi ka arah tapi lauik sarok-sarok bagalimpangan di tapi trotoar. Alun baun nyo nan manyangik mambuek paniang kapalo. Ambo harapkan kalau buang sarok rumah tanggo tu buanglah di tampek nan alah di sadiokan. Jan sambarang ka mancampak an sarok se. Lah jaleh sarok rumah tangga tu banyak dan bamacam ragam lo jenisnyo. Kalau di tumpuak di tampek sambarangan lah pasti se ka marusak pamandangan dan lingkuangan sekitar. Lah jaleh tatulis disinan dilarang mambuang sarok malah ndak bapaduli an. Kan tagaduah urang dek parangai awak. Kok ndak disadoa an tampek pambuangannyo masih oke lah kalian binguang ka mambuangnyo dima. Ko kan ndak. Ambo harap awak bisa labiah cerdas. Jan mode urang primitif nan ndak tau jo aturan.


Ambo acok bana indak basandal kalau main di tanah. Dulu kan wakatu ketek awak rato-rato bak itu sadoe. Ambo ingek bana dulu satiok sore salalu main dilapangan apolai kalau hujan tambah sanang bamain kareno banyak aia yang mangganang. Indak carito sanang se yang nio ambo caritoan, kareno dek kasanangan ambo itu tajadi hal yang manakuik an bagi ambo pado wakatu itu. Ambo kanai mato ikan di kaki alah gadang, susah untuak diubek an surang. Kecek dokter untuak maangkek aka nyo harus dioperasi. Walaupun kecek dokter tu indak sakik tapi ambo tetap juo takuik. Katiko akan di operasi ambo suruah amak ambo mangawanan kareno satakuik itu.


Ambo raso ndak cuma ambo se nan maraso jajok mancaliak WC urang nan kumuah. Apo lai nan ado kuniang-kuniang bekas cirik nan masih malengket di tapi-tapi lubang WC. Maluwek rasonyo. Kalau ambo paratian urang nan WC nyo kumuah bana tu disebabkan karano urang rumahnyo ndak rutin ma abehannyo. Caronyo supayo ndak maraso barek mambarasiahan WC tu adolah tantuan hari apo se nan dijadikan sabagai hari mambarasiahan WC.. Minimal 2x saminggu. Kalau lah dijadikan kegiatan rutin mambarasiahannyo pasti WC kalian ndak akan sakumuah itu. Abis tu kalian bisa juo sampaikan ka urang nan ado di rumah untuak sakalian malaluan manggosok lantai WC katiko mandi. Dengan karajo samo mode tu pasti ndak hanyo WC kalian se nan barasiah. Rumah kalian pun akan ikuik barasiah.


Anis berhasil manabuang dengan metode nan inyo terapkan surang, inyo konsisten bana satiok hari manabung jo jumlah nan alah ditantuan. Anis sanang bana jo pitih nyo itu inyo bisa mambali barang nan di inginkannyo. Anis manabung dengan menyisihkan piti nyo satiok hari 20.000 dan akhirnyo bisa mandapek an 7,2 juta salamo satahun. Anis nio berbagi baa caronyo manabung dengan metode iko karena ini nominal nan awak bisa pakai dan indak terlalu mambarek an awak. Patamo siapkan karateh dan isi bagan yang merincikan kolom satiok hari salamo satahun, kaduo mulailah manabung jan manunda, katigo awak harus rutin satiok hari nyo supayo indak mambarek an awak, terakhir parikso baa progres awak satiok bulan dan barajalah konsisten salamo satahun.


Makanan nan basik adolah jenis makanan nan mangalami parubahan kondisi sahinggo tajadi panurunan kualitas dan kalayakan untuak konsumsi. Hal ko tajadi karano makanan nan disimpan dalam suhu randah akan mamungkinkan bakteri untuak bakambang dan marusak makanan. Karacunan makanan adolah hal nan umum tajadi, bahkan kasus karacunan makanan sacaro massal acok pulo tajadi. Oleh karano itu, pantiang untuak mamarikso kondisi makanan nan handak akan dikonsumsi. Jaan sampai dek sakiang lahapnyo mangonsumsi makanan tapi makanannyo alah basi. Tando-tando makanan basi adolah mangalami parubahan warna, muncua lapisan lendir di makanan, manimbuakan bau atau aroman nan indak sadap, tekstur makanan mangalami parubahan bantuak lambiak atau bagatah dan ditumbuahan jamua.


Katiko marasoan gajalo-gajalo indak lamak taradok badan ado perbedaan prilaku sasaurang untuak mangatasinyo. Bagi urang nan kurang picayo samo dokter atau karano alasan lain biasonyo mamiliah untuak barubek kapado dukun kampung nan mamareso panyakik malalui ilmu-ilmu nan biasonyo indak dilakukan samo dokter. Bagi dokter satiok gajalo ado panyabab nan jaleh dan pengobatan nan alah taruji kebenarannyo sahinggo panangan nan diagiahan pun alah malalui babagai ilmu medis nan alah tajamin. Kemampuan dokter nan barasal dari banyaknyo pembelajaran, praktek, dan penelitian iko pun haruihnyo indak diragukan lai kebenarannyo dalam mangatasi permasalahan atau panyakik nan didarito. Walaupun kasegehan ado ditangan tuhan tapi sabagai dokter usaho nan dilakukan pun adolah untuak mambantu manyalamekan.


Rifa sadang mesra-mesra nyo kini jo suami nyo, soalnyo baru manikah 2 bulan nan lalu. Pai jalan-jalan dan romantisan taruih baduo. Rifa ko nio manikmati wakatu baduo se dulu jo suami nyo. Tibonyo ambo ko maraso ado nan lain soalnyo mancaliak makanan tu mual rasonyo. Padohal ambo urang yang suko makan. Iseng se ambo minta balian jo suami ambo ko testpack. Tanyato pas alah diparikso, yobana mambuek ambo tacangang. Tibo-tibo alah hamil se, berarti manganduang nyo kini. Ado bayi di dalam paruik rifa, takajuik bana lah rifa ko soalnyo inyo masih mudo bana. Inyo maraso masiah mudo, pernikahan nyo baru 2 bulan nan lalu, tanyato inyo alah manjadi calon ibu.


Kito ndak bisa manolak takdir nan alah Allah tetapkan. Tapi kito bisa mahindari dengan manjago apo nan Allah titipkan, jan rusak apopun nan ado dibumi, karano Allah banci urang-urang nan marusak dimuko bumi ko. Salah satu bancano alam nan panyababnyo bisa karano ulah tangan manusia adolah banjir. Banyak nan dilakuan manusia nan bisa manyababkan banjir. Partamo manabang batang sambarangan, sahinggo mangurangi jumlah batang nan baguno untuak panahan dan manyerap aia. Kaduo mambuang sarok sambarangan, banjir bisa tajadi karano sarok bisa manyumbek saluran aia sahinggo katiko ujan labek nan bakapanjangan dapek mambuek banjir. Katigo bendungan nan rusak. Paralu jadi paratian pemerintah samo warga kalau ado bendungan nan rusak lapor capek supayo bisa dibaiki dan dapek bafungsi sabagai mano mustinyo. Itulah babarapo dari panyabab banjir atas ulah tangan manusia.


Syarat pernikahan kini adolah proses hukum nan haruih diurus samo calon pengantin. Manyalasaian syarat nan ado dapek mambari kepastian hukum atas tindakan pernikahan. Barikut sayarat pernikahan nan haruih diurus talabiah dahulu. Partamo, mamenuhi syarat administratif takah surek pengantar dari RT/RW satampek untuak mandapekan Isian Blangko N1,N2,N3,N4. Lalu, mandatangi Kantor Urusan Agama (KUA) tadakek untuak mandapekan surek pengantar/rekomendasi nikah jiko calon istri batampek tingga didaerah lain. Jiko calon istri barasal dari daerah nan samo jo calon pengantin laki-laki mako berkas calon suami diserahkan ka pihak calon istri. Mambaok lampiran takah fotokopi KTP, Akte kelahiran, KK, pas foto ukuran 3 x 4 sabanyak 2 lembar jiko calon istri dari luar daerah dan pas foto ukuran 2 x 3 sabanyak 5 lembar jiko saderah,


Doni baru sajo mangalami musibah saat sadang barangkek karajo dari rumahnyo. Doni mangalami kecelakaan motor tunggal di sabuah jalanan di jakarta. Kecelakaan nan dialami dek Doni diakibatkan karano rem ondanyo blong. Saat mangalami kecelakaan Doni mangaku sangaik takuik dan panik. Hal itu mambuek Doni indak dapek bapikia dengan janiah dan akhianyo tajatuah. Sabananyo Doni lah mancubo untuak mambarantikan motornyo saat itu. Namun, usaho Doni sio-sio karano inyo panik sahinggo usaho nan inyo lakukan pun indak maksimal. Akhianyo Doni pun tajatuah satalah barusaho mambarantikan ondanyo sajauah sakitar 1 km. Baruntuangnyo Doni jatuah indak di kondisi jalan nan rami. Salain itu Doni pun barhasil mampalambek laju motornyo sahinggo kacalakaan nan dialaminyo indak tarlalu parah.


Ndeh nan betah lah urang tu tingga di rumah nan banyak rayok. Ndak cuma rayok se do. Jo kapuyuak kapuyuak banyak nan malinteh di muko mato kapalo. Yo sabana jajok wak dibueknyo. Sabananyo banyak apo ndak nyo saranggo mode ko di rumah tagantuang nan punyo rumah lo. Kok lai barasiah nan punyo rumah pasti ndak akan ado gai serangga di rumahnyo do. Kalau pun ado pasti ciek-ciek. Mako dari itu, awak harus selalu manjago kebersihan rumah. Jan ado barang-barang tatumpuak. Agiah kapua barus bagai untuak panangka serangga. Dengan mode tu kalah ado urang nan datang ka rumah kalian mako nyo ndak akan jijok, dan kalian pun ndak akan malu di bueknyo.


Manusia ndak pernah luput dari kesalahan, baiak ka Allah maupun ka sasamo manusia. Manusia diciptakan dalam keadaan lamah, tapi manusia diciptakan untuak bisa mamiliah ma nan elok, ma nan indak elok. Salah satu caro untuak kito mamohon ampun kapado Allah atas kesalahan nan kito pabuek adolah dengan mampabanyak istighfar. Kadang kito ndak sadar babuek salah, jadi acok lah maucap istighfar. Kalau kito babuek salah ka sasimo maminta maaf lah ka saudara nan alah kito sakiti, kadang karano bagarah ndak sangajo kato-kato kito manyakiti hati saudara kito. Rasulullah ado maajan doa untuak maminta ampun ka Allah atas salah nan kito buek, kito harus amalkan itu. Doanyo adolah “Ya Allah, ampunilah Aku, Kesalahan-kesalahnku, kabodohanku, perbuatanku nan malampui bateh disetiap urusanku nan Engkau labiah mangatahui dariku. Ya Allah Ampunilah aku, canda tawaku, kasungguhanku, kasalahanku, kasangajoanku dan satiok pakaro nan ado padaku”.


Hari dima nan ndak nio Nisa rasoan adolah katiko perpisahan sakolah. Nisa akan ikuik papisahan sakolah di hari sabtu, jadi sajak pagi inyo indak sanggup manahan aia mato mambayangan harus bapisah jo kawan-kawan yang salamo 3 tahun ko mambuek kenangan indah di hiduik nisa. Kawan-kawan nisa pun kek gitu juo samo sadiahnyo bantuak nisa. Perpisahan ko banyak bana maknanyo nan paliang dalam adolah disatiok pertemuan pasti ado papisahan. Artinyo satiok ado pertemuan pasti ado juo yang namonyo papisahan. Sahari panuah ko nisa maabiah an waktu tarakhir jo kawannyo se di sakolah dan ditampek kumpua-kumpua di lua sakolah, sadiah nyo harus dilewatkan juo hari ko.


Urang nan kecewa jo awak tu tandonyo inyo manaruah harapan ka awak. Karno raso kecewa itu muncul dari hati nan baharok jo urang lain. Raso harok tu bisa jadi kepercayaan pulo, jadi saat wak maraso mangecewakan urang lain pasti maraso kalau kepercayaan urang lain jadi bakurang bahkan hilang. Ado 2 hal nan bisa wak perbaiki di siko untuk mangurangi raso basalah jikok mangecewakan atau dikecewkan urang lain. Patamo, jan baharok jo urang lain. Manusia tu makhluk nan suko barubah-rubah, jadi eloknyo jan baharok ka manusia kalau ndak nio maraso kecewa. Nan kaduo jan sio-sioan kapicayoan urang lain. Raso picayo itu maha haragonyo, jadi barusaholahsakreh mungkinntuak ndak mangecewakan urnag lain.


Takadang tanpa disadari samo urang tuo bahwa katiko inyo baduto ka anak, dapek marusak kepercayaan anak kapado urang tuo. Kadang untuak mangatasi keadaan tatantu jalan kalua nan tapikiaan samo urang tuo adolah baduto. Jiko urang tuo acok baduto kapado anak itu akan mampagaruhi kapado sikap anak ka urang dalam jangko waktu nan panjang. Tanpa sadar, mampraktikan pola baduto mambuek anak bapikia kalau baduto adolah tindakan nan indak salah. Daripado baduto, sebaiknyo cubolah untuak mambarikan penjelasan-penjelasan nan labiah dimangarati dan ditarimo anak. Karano dampak katiko urang tuo taruih malakukan itu adolah mandapekan sifat anak nan suko baduto pulo kapado urang tuonyo. Saharusnyo urang tuo manekankan bahwa perbuatan baduto adolah hal nan indak buliah dilakukan.


Mampunyoi masalah bau badan tantunyo marupokan hal nan sangai mangganggu bagi kabanyakan urang. Bagaimano indak, bau badan dapek mambuek seseorang maraso malu dan indak picayo diri katiko barado di dakek urang lain. Salamo ko kabanyakan urang manganggap kalau bau badan disababkan dek karingek nan kalua dari dalam tubuah manusia. Padohal karingek marupokan cairan nan sabananyo indak mampunyoi bau. Indak ado satupun komposisi karingek nan dapek manimbuakan bau badan. Bau badan tajadi karano bakteri nan asalnyo dari lua karingek. Tubuah manusia mampunyoi bakteri nan bafungsi untuak mambantu partahanan alami kulik. Bakteri itu hiduik di tampek lambok seperti katiak. Untuak batahan hiduik, bakteri itu akan mamakan karingek manusia. Proses metabolisme itulah nan manghasilkan produk nan dapek manyababkan bau badan.


Banyak kawan-kawan ambo nan takuik kalau diajak ka rumah. Awalnyo ambo heran apo alasan kawan-kawan ambo ko maleh untuak batamu ka rumah. Setelah ambo batanyo baulang-ulang kali ruponyo kebanyakan alasan kawan ambo tu adolah karano nyo takuik jo anjiang nan ado di rumah tetangga ambo. Kecek kawan ambo ko anjiang nan ado di tumah tetangga ambo tu anjiang gilo. Anjiangnyo pangaja. Nan labiah gilo nyo adolah nan mamaliharo anjiang,  alah jaleh anjiang pamberang mode tu tapi nyo lapeh se dalam pakarangannyo. Manuruik ambo, batuah juo apo nan dikecek an dek kawan ambo tu. Alah banyak tetangga nan protes karano nyo punyo anjiang tapi ndak bakabek. Ndak sakali duo kali urang nan malinteh di muko rumah tu dikaja dek anjiangnyo. Bantuak basibanak basipakak se ambo liek.


Ambo jijok bana lah kalau ado nan kumuah di baju ambo ko. Ambo mancaliak kawan ambo ko muntah pas sedang pelajaran di jam siang. Ambo ko bukan indok suko jo kawan ambo tapi emang ambo ko urang yang panjijok. Awalnyo tacaliak dek ambo kawan ambo ko muntah, langsuang ambo maadok kabalakang soalnyo ambo jijok bana mancaliak muntahan. Tanyato pas dicaliak ado juo nan manempe di baju ambo muntahan tu. Tambah jijok ambo mancaliak muntahan tu sabana nio ambo lapehan langsuang baju ko. Alah jajok bana mancaliak muntahan tambah jajok juo mancaliak bakeh muntahan tu di baju surang, ndeh sabana lah.


Pagi ko ambo naiak mobil ka sakolah kareno agak rinai baru siap dari hujan subuah tadi. Wakatu akah satangah jalan ambo jo apak ambo kanai macet. Ondeh padohal sabanta lai talaik sampai ka sakolah. Sakolah ambo ko kalau talaik yobana indak buliah masuak do, kanai lo hukuman. Maleh bana dek macet ko nio berang indak tau nio berang ka sia. Lambek bana bantuak nyo urang didepan tu mambaok kendaraan, kalau ambo pakai honda mungkin bisa jo manyalek-nyalek. Iko dek gara-gara pakai mobil jadi harus maikuik an alur. Berang-berang se ambo jadinyo dimobil. Apak ambo mandangaan se soalnyo ambo mangecek surang karena macet ko.


Kawan ambo raso nio ambo cakiak inyo dek gara-gara mangajuik an ambo. Refleks se rasonyo, takajuik bana ambo katiko kawan ambo ngeprank. Bayangan se lah inyo ngeprank mamakai kostum aneh-aneh tantulah takajuik ambo. Untuang se ambo indak manga-manga, karena ado carito urang yang kanai serangan jantuang dikajuik an kayak tu. Untuak kalian yo nan suko mangeprank kawannyo jan cubo-cubo adegan yang ado di youtube kapado urang yang indak bisa digituan, apolai urang yang kanai serangan jantuang. Jangan sampai tren mampaburuak keadaa seseorang. Prank tu bamanyak jo macam nyo jadi kalau raso ka babahayo jan dikarajoan lai. Iko demi kesalamaik an awak basamo.


Tumpukan sampah tu adolah sarang panyakik karano dari sarok nan banyak tu akan basarang nyamuak damam badarah. Kok lah kanai surang urang sakik damam badarah beko ado se lo kasus baru nan maikua. Padohal alah acok di himbau dek pemerintah untuak mambuang sarok di tampeknyo. Bahkan kini lah di sadioan lo tampek-tampek sampah di tampek umum saroman di pinggia-pinggia trotoar pajalan kaki dan tampek umum lainnyo. Manuruik ambo, emang kesadaran masyarakaik Indonesia tu bana nan kurang terhadap kebersihan ko. Selain itu, peraturan dari pemerintah untuak diberlakukan dando ndak lo jalan sahinggo ndak ado efek jera bagi masyarakaik nan ndak mambuang sarok di tampeknyo.


Pulang dari ngampus, memang biasonyo sore hari. Biasonyo ambo surang se pulang ka kos kareno hari sore, jadi kawan ambo baliak lo ka tampek inyo. Tibonyo kawan ambo ko ado baduo urang sore tadi nio ikuik ambo pulang ka kos. Keceknyo nio main, paa di jalan urang baduo tu alah galak se. Binguang awalnyo, tanyato kareno ado urang nan pakai baju kamba jo ambo. Dari ateh sampai bawah mode nyo samo bantuak apo nan ambo pakai kini. Ondeh sabana malu, mano pas kawan ambo galak urang tu mancaliak juo. Kalau surang ambo tadi pulang mungkin indak malu bana. Iko dek kareno dicaliak juo dek kawan ambo jadi taraso bana malunyo.


Dihari Sabtu sabaliak sakola, Sisi samo Dina suamngek untuak manjalani ektrakulikuler marching band di sakolanyo. Dimuali jam 4 sanjo sampai 6 sanjo adolah waktu nan digunoan untuak latihan. Jam baliak pun tibo, patando latihan marching band alah salasai sahinggo kami basiap-siap untuak mangamehan paralatan kadalam ruangan musik. Sisi adolah urang tarakhir nan ado didalam ruangan tasabuik. Katiko didalam ruangan pun Sisi marasoan ado nan balain samo parasaaanyo. Marasoan ado nan aneh didalam ruangan, Sisi pun bagageh untuak kalua dari ruangan, tapi indak disangko kironyo Sisi mancaliak ado sosok nan barambuik panjang sadang mamparhatiannyo dari ujuang lorong. Sisi nan katakuikan pun langsuang batariak dan lari karano inyo tau pasti yang tadi bukan urang karano inyo mamijak ka lantai alias malayang.


Urang nan sensitif dalam artian gampang tabaok emosi atas hal-hal nan sapele sakalipun biasonyo dipicu oleh babagai hal. Berang-berang tanpa sebab sahinggo dapek mangganggu kegiatan sahari-harinyo. Biasonyo hal paliang acok manjadi dasar badmood iko adolah kurang lalok atau istirahat. Tubuh nan alah panek ditambah dengan latiahnyo karajo utak. Stress akibek pelajaran, pekerjaan ditambah kurang lalok mambuek emosi dapek maledak-ledak. Katiko ado nan mambahas tentang pekerjaan,tugas mako dapek gampang berang. Padahal sabananyo indak paralu mamakai emosi untuak manjaweknyo. Mako dari itu. banyak urang nan mamiliah untuak manjauh dan manyandiri katiko inyo sadang banyak pikiran sahinggo urang disakitarnyo indak manjadi palampiasan ateh stress nan sadang inyo alami. Salain itu, mambarikan waktu untuak dirinyo agar baliak ka keadaan normal sahinggo dapek malanjuikan aktivitasnyo.


Dari ketek dulu, den diajaan dek urang gaek den untuak salalu manabuang untuak mambali barang nan diinginan. Urang gaek den ndak nio mambalian cuma-cuma barang nan den nio, minimal den punyo pitih satangah dari haragonyo barulah sisonyo ditambahan dek gaek den. Pas SD kelas 1 den ingek bana, den nio punyo sepeda, akhianyo den manabuang lanjo sakolah den 2 ribu perhari, dan ditambah jo pitih THR nan den dapek katiko Hari Rayo Idul Fitri. Harago sapedanyo waktu tu Rp 950.000. Uang tabungan den lah takumpua 300.000, ditambah pitih THR den sabanyak 450.000 jadinyo urang gaek den hanyo manambahan Rp 200.000. Bantuak itu pulo katiko den masuak SMP den nio bali HP. HP nan den nio haragonyo Rp 3.000.000, pitih nan den punyo saaik itu ado Rp 2.000.000, jadi gaek den manambahan Rp 1.000.000 untuak mambali HP. Konsep nan diterapan gaek den tu mambuek ado raso bangga dan sanang di diri den karano bisa bausaho surang untuak sasuatu hal nan den nio.


Ado suatu keadaan dima sasaurang akan maraso sangek jijik katiko melihat suatu makanan nan indak inyo suka.  biasonyo kondisi iko dapek dialami oleh siapa sajo tergantung bagaimano lingkungannyo maupun  kebiasoannyo nan terbiaso untuak hidup barsih dan higienis.  hal iko bukanlah manjadi masalah barat atau nan haruih dilakukan sacaro intensif  sampai hal iko indak mangganggu aktivitas sahari-hari mau pun hubungan jo urang lain.  namun jika ado maraso hal iko akan mangganggu hubungan maupun aktivitas sahari-hari mako diperlukan tindakan labiah lanjuik bia dapek mangubah  pikiran tentang kebersihan maupun higienis makanan di psikolog atau lihat profesional lainnyo.  walaupun sabenarnyo hal iko dapek dicegah jo manghindari sumber permasalahan  sahinggo perasoan jijik katiko melihat suatu makanan kotor akan barkurang.


Katiko malakukan perjalanan manggunoan pesawat, kadang ado kejadian yaitu barang nan tatingga sahinggo ado prosedur tatantu jiko nioandapekannyo baliak. Caro nan harus dilakukan yaitu malakukan pelaporan sacaro mandiri ka pihak bandara atau call center nan dicantuman untuak maurus barang tasabuik labiah lanjuik. Salain malalui media digital, mandatangi langsuang ka bandara adolah langkah nan dapek dilakukan oleh panumpang nan barangnyo tatingga sahinggo pihak bandara dapek mambuek laporan langsuang dan mamprosesnyo sacaro capek. Namun, untuak barang-barang nan tatingga harus mamenuhi syarat dan ketentuan dari pesawat contohnyo barang tasabuik indak lewat dari 30 hari terhitung samanjak penumpang turun dari pesawat. Untuak barang barupo makanan mako jangka waktu tinggal nyo yaitu 1 x 24 jam. Untuak barang nan malewati jangko waktu simpan mako barang bisa dihancuakan atau disumbangkan oleh pihak bandara.


Gagal di ujian SBMPTN emang mambuek wak sadiah, tapi SBMPTN bukanlah jalan satu-satunyo untuak bisa masuak ka perguruan tinggi negri nan wak nio. Ado namonyo seleksi mandir atau ujian mandiri nan diadoan oleh universitas negeri. Seleksi mandiri adolah sistem panarimoan mahasiswa baru di perguruan tinggi negeri di Indonesia sacaro mandiri. Ujian ko dilakukan oleh masiang-masiang PTN, dengan syarat dan mekanisme nan disasuaikan jo katantuan masiang-masiang universitas. Kuota dari seleksi ko pun cukuik banyak hampia 30% dari daya tampuang program studi di perguruan tinggi. Namun biayo untuak tes ko labiah banyak dibandiang tes SBMPTN. Kalau punyo razaki balabiah ndak ado salahnyo mancubo tes ko untuak masuak PTN nan wak nio.


Antah apo nan tajadi. Antah doso apo lo nan pernah ambo pabuek sahinggo Allah maagiah cobaan kapado ambo. Untuak pertamo kalinyo ambo ditodong sanjato dek urang nan ndak ambo kenal. Apolai posisinyo ambo sadang surang lo katiko nio pulang ka kostan dari kampus. Memang kondisi jalan pas saat itu sadang langang. Ndak baurang samo sakali. Tapi ba a lai. Dari pado nyawa ambo nan malayang akhirnyo dengan barek hati dan raso cameh nan luar biaso ambo sarahan laptop dan hp ambo kapado urang nan manodong. Salamo ambo hiduik itu adolah pengalaman nan paliang mangerikan nan pernah ambo alami. Mungkin iko teguran dari tuhan untuak ambo.


Urang yang indak harmonis di keluargonyo pasti banyak yang kareh, padahal sabananyo inyo urang nan lamah. Alah lamk amak jo apak fuji bacarai tapi rasonyo sampai kini inyo marasokan kasadiahan jo perpisahan amak jo apaknyo. Kini inyo indak tingga basamo apak nyo lai, fuji cuman tinggal jo amak nyo. Apak fuji alah manikah lagi jo urang nan lain, fuji binguang baa kok bisa urang ko ndak bisa mancaliak ado anaknyo yang harus sadiah marasoan iko. Manuruik fuji wajar kalau inyo kecewa, kecewa indak dirasoan urang gadang se yang masih remaja bahkan anak-anak pun bisa marasoan kacewa. Kacewa yang fuji rasoan kini adolah kacewa dengan apo nan inyo bayangkan mengenai keluarga harmonis tapi indak sasuai jo harok.


Anak-anak kuliah nan alah samester akhir tantunyo kini sibuk jo skripsi dan bimbingan jo dosen. Acok kali dapek masukan dari dosen nan indak lamak sampai ado kanai berang dek dosen. Antah itu dari hasil skripsi, katalambek an mangumpuan hasil revisian atau emang dapek berang ajo tanpa alasan. Pokokno drama anak kuliah tingkek akhir bagitu banyak dan baragam. Jaan mambuek berang dosen kalau nio skripsi lancar dan aman sampai lulusan. Berang dosen katiko bimbingan bisa diaka an jo mangumpuan tapek waktu, mancari caro mangecek nan tapek ka dosen, tarimo sagalo masukan nan di agiah dosen dan kalau nio mambantah manggunoan fakta dan kato-kato nan indak bantuak maajan atau sopan.


Berdasarkan informasi nan ditarimo dek Tim Cek Fakta, terdapat beberapa urang nan manarimo pasan nan isinyo adolah tentang undian berhadiah nan diadoan dek Bank Indonesia.  Di dalam pasan tu manyatoan basonyo pemilik nomor HP tersebut mamanangkan hadiah dari Bank Indonesia dan hadiahnyo akan ditransfer ke rekening pemilik.Namun, sebelum pemenang mandapek an hadiah utama sebesar 181.000.000 rupiah, pemilik harus maentransfer biaya administrasi sanilai 5.750.000 rupiah. Kok alah di transfer baru pencairan hadiah utamo akan diproses dek Bank Indonesia. Setelah di konfirmasi kapado pihak Bank Indonesia alah dipastikan berita ko Hoak (Penipuan). Direktur Eksekutif Kepala Departemen Komunikasi BI, Erwin Haryono mangatoan basonyo Bank Indonesia ndak pernah maadoan undian. Jadi kami himbau bagi masyarakat nan dapek pesan saroman tu harap diabaikan se karano dipastikan itu adalah penipuan.


Gali bana ambo mancaliak urang nan makan lauak di warteg nan ado dakek kostan ambo. Apo ndak tabaun dek urang tu baun anyia dari tampek makan di warteg tu. Kok ambo mambaunan aroma anyia nyo se lah tagak bulu ramang ambo apolai makan di sinan. Bagi urang-urang nan punyo usaho di bidang kuliner, jago lah kebersiahan kadai kalian karano kok kadai kalian se alah babaun dan ndak barasiah ba a lo caro urang ka tertarik makan ka tampek kalian. Tapi kalau tampek galeh kalian tu barasiah dan wangi pasti urang yakin untuak barulang ka kadai kalian. Pacayo lah jo apo nan ambo kecek an ko.


Selain nyamuak, saranggo nan banamo lalat ko manggaduah bana juo di rumah. Labiah mambuek jajok, wakatu itu pernah di rumah yanti banyak bana lalaik bakarumuan inyo di dalam rumah tu. Entah dek apo asalnyo, tapi pasti ado pamicunyo. Sabana manggaduah dan jajok bana mancaliak banyak lalaik di rumah. Dicarilah dek yanti baa caro mausia lalaik ko dari rumah di internet. Dari yang inyo dapek langkah patamo adolah buek semprotan untuak mangusia lalaik surang, kaduo siapan bahannyo seperti aia dan cuko apel, katigo semprotkan ka lalaik, atau bisa juo mamakai aroma lavender. Ado nyo lalaik di rumah memang manggaduah dan manjajok an bana.


Katiko awak mancaliak hantu, awak pasti marasoan takuik. Rasonyo nio mamakiak dan balari sajauah jauahnyo. Tapi hal iko sabananyo bisa di atasi kalau awak punyo kabaranian untuak malawan raso takuik. Katiko manghadapinyo awak bisa manariah nafas dan bausaho mananangan diri. Awak bisa bapikia hal nan positif atau nan elok. Salanuiknyo awak bisa maingek tuhan. Kalau awak islam awak bisa mulai mambaco ayat suci al-quran nan awak ingek. Cubolah bapikia rasional kalau indak ado hantu di dunia ko. Kalau masih takuik, awak bisa manghindar sacaro perlahan. Tapi jo tindakan iko, awak alah mulai manunjuakan kalau awak barani. Awak alah malakuan langkah awal untuak malawan raso takuik nan ado di dalam diri.


Manjadi saurang ibu tu emang suatu hal nan paliang mambanggakan. Bisa melewati proses hamil sampai malahian ko suatu pencapaian tagadang dalam hiduik ambo. Kok diingek-ingek ba a proses malahaian tu emang ndak bisa masuak di aka. Mulai dari pembukaan 1-2. Mungkin kalian masih banyak nan ndak marasoan apo-apo. Sampai pembukaan 3 alah mulai taraso mules-mules. Pas sampai di pembukaan 4 ka 5 paruik makin mules. Mode awak nio BAB tapi ado urang dalam kamar mandi. Apolai kok alah pembukaan 5 ka ateh sakiknyo samakin parah. Raso ndak sanggup manahan untuak ndak maajan. Ibarat kata awak alah duduak di WC tapi ndak buliah maajanan. Pinggang lah raso ka putuih dek manahan. Sungguah luar biaso. Tapi katiko alah buliah maajan lapeh bana rasonnyo. Apolai pas bayi lah kalua. Mandanga tangih anak nan baru lahia tu hilang sado raso sakik.


Ambo tamasuak urang nan jajok bana makan makanan yang alah kumuah. Misal wakatu itu pernah nasi nan nio ambo makan tajatuah ka lantai. Ambo alah jajok untuak mamakan nyo baliak kareno alah tajatuah. Tajatuah di lantai, sedangkan urang liwaik taruih di lantai tu. Pastilah jajok bana kalau dimakan lo baliak. Untuak itu supayo indak mubazir, kareno awak tau Allah SWT indak suko kapado urang yang mubazir. Daripado awak sakik kareno makanan itu alah takanai kuman. Elok lah diaagiah ka hewan nan ado di dakek awak. Misal bantuak ambo wakatu itu, kareno ado ayam tatanggo jadi ambo agiah makan nasi yang jatuah tu ka ayam tatanggo.


Ndak ado nan ndak sadiah katiko salah satu anggota keluarganyo divonis mangidap panyakik kanker.Manuruik ambo, siapapun dan sakuek apo pun ilmu agama urang tu pasti katiko pertamo kali mandaga salah satu keluarganyo sakik kanker pasti basadiah. Dari beberapa urang nan ambo kenal dan berhasil cegak bahkan dinyatokan barasiah dari sakik kanker ternyato ado pengaruh dukungan dari keluarganyo. Keluarga nan selalu mandukuang dalam pengobatan dan ndak manunjuak an kesedihan di muko anggota keluarganyo nan mangidap kanker sangaik manjadi hal nan bapangaruah dalam pengobatan kankernyo. Si penderita biasonhyo akan labiah basemangat jiko keluarga dan urang-urang di sekitarnyo pun basemangat untuak malalui takdir nan alah di suratkan kapado keluarga mereka.


Hiduik di perantauan surang diri memang sangat manyadiahkan ditambah jauah dari urang tuo dan sanak saudara. Tapi ndak baa, iko lah piliahan hiduik nan harus dijalani. Dari nan awalnyo sibuk maratok i kesendririan kini alah mancubo untuak mabiasokan diri dengan keadaan. Setelah ambo ranuangi banyak hal nan bisa dikarajoan untuak mahilangan raso kesepian. Salah satu caronyo adolah banyak-banyak melakukan kegiatan positif seperti ikuik kajian keagamaan atau baolahraga. Selain itu, pabanyak basosialisasi dengan urang sekitar dan pabanyak kegiatan sosial. Dengan banyaknyo kegiatan awak dilua mako katiko pulang ka rumah badan lah litak sahinggo ndak ado waktu untuak maratok i kesedihan karano kesepian.


Dulu kalau ambo ka pai ka arah taman melati dakek rumah ambo pasti selalu lewat rumah urang cino nan punyo banyak anjiang di pakarangan rumahnyo. Waktu itu mungkin karano ambo masih ketek jadi ambo ndak begitu ado raso takuik ka anjiang tu. Ambo anggap anjiang tu binatang jinak biaso se. Mako ka gadang ko lo lah ambo takuik lewat rumah urang tu karano anjiangnyo ndak pernah nyo ikek. Raso ka dikaja se ambo jadinyo. Ambo harap bagi kalian nan punyo hewan peliharoan nan baresiko mancilakoi urang agiahlah pengaman. Kalau ndak punyo paga rumah setidaknyo anjiang tu dikabek, jadi urang nan malinteh ndak cameh lo do.


Panyabab muntah nan kaduo adolah kahamilan. Muntah-muntah pado maso kahamilan (morning sick) biasonyo disababkan dek parubahan hormon dalam aliran darah. Kabanyakan padusi mangalami gajalo sadang dari morning sick salamo trimester paratamo. Pado kasus nan langka, ibu hamil mungkin akan marasoan muntah-muntah parah, dehidrasi, hinggo panurunan barek badan nan manjaadi gajalo dari hipermesis gravidarum. Panyabab nan katigo yaitu neurologis, nan artinyo nan bakaitan jo sistem sarag. pamicunyo sakik kapalo tarutamo migrain, panyakik pado talingo bagian dalam misalnyo labrintis, vertigo, paningkek an takanan bagian dalam kapalo sahinggo mamangaruhi otak nan mangatur mekanisme muntah, bau, suaro, trauma nan mamicu reaksi mual dan muntah-muntah, gangguan takaik paneh misalnyo paparan panas nan balabiahan atau dehidrasi.


Katiko awak sadang malakuan sasuatu nan baru ado kalanyo awak maraso indak picayo diri. Ado kalanyo awak maraguan, apokah aden akan bisa malakuan iko jo batua, atau apokah den indak akan malakuan kasalahan salamo den tampil. Memang batua, hal iko acok tajadi kalau awak ka malakuan hal nan baru tarutamo itu dilakuan di muko umum. Indak hanyo hal baru, kadang hal nan alah awak kuasoipun kalau awak lakuan di muko umum akan mambuek awak kurang picayo diri. Kadang awak jadi manggaretek, kalua karingek dingin, mariang, tibo-tibo nio ka kamar mandi dan lain sabagainyo. Hal iko wajar tajadi dan di sabuik jo damam pangguang. Banyak nan bisa dilakuan untuak mailangan damam pangguang ko  dan nan paliang pantiang bisa awak atasi jo mayakinan diri awak baliak kalau awak mamang bisa.


Satiok urang tantu butuah karajo untuak mandapekan penghasilan agar bisa hiduik dengan layak. Makonyo saaik takanai PHK, iko indak cuman bisa mambuek inyo kahilangan mato pancarian, tapi maningkekan risiko mangalami stress. Raso stress ko ndak boleh dipabiaan se, jikok ndak ditangani strss bisa mamicu munculnyo masalah kesehatan mental nan labiah serius misalnyo depresi. Kanai PHK mungkin bisa mambuek wak marasoan emosi negatif bantuak sadiah, kecewa, marah, sampai maraso ndak badayo dalam hiduik. Marasoan emosi negatif tu wajar se, tapi jan pabiaan hal ko mambuek wak tapuruak, karno sananyo iko bisa mambahayoan kasehatan tubuh jo mental wak. Yuk labiah diparatian lai kesehatan tubuh jo mental pasca kanai PHK.


Cece adolah padusi rancak keturunan cina sahinggo bantuak matonyo nan sipit. Namun hal iko indak ditarimo elok katiko inyo basakolah di tampeknyo kini. Awalnyo. katiko inyo pindah ka sakolah barunyo, kawan-kawannyo alah mamarhatian dirinyo sampai inyo indak maraso nyaman. Dan sabulan kamudian inyo baraja barulah kawan-kawannyo mampunyoi keberanian untuak manghinonyo karano bantuak matonyo nan sipit. Waktu mandanga itu Cece langsuang malawan urang tu sahinggo keadaan kelas nan kacau. Cece indak tarimo inyo dihino karano ras keturunannyo. Cece malawan baliak urang tu dengan mangecekan kalau kelakuannyo nan indak rancak tu sangek manjijikan. Mamandang randah inyo adolah perbuatan nan sangek jahek karano satiok urang adolah samo walaupun barasal dari bangsa manapun.


Pengalaman wisuda adolah salah satu momen nan indak akan talupoan dalam hiduik ambo. Sasudah batahun-tahun manampuah studi nan paniuah jo tantangan, akhirnyo ambo bisa manyandang gelar sarjana. Acara wisudanyo pun balangsuang meriah jo hadirnyo keluarga, kawan-kawan jo dosen. Sayangnyo dek pandemi Covid-19, wisuda ambo hanyo dilaksanakan sacaro virtual. Hanyo beberapa urang nan tapiliah nan bisa langsuang hadir ka kampus sacaro fisik. Walaupun bantuak itu, raso sanang jo bahagia nan ambo rasoan indak ado tandiangannyo. Pengalaman wisuda adolah awal dari sabuah babak baru dalam hiduik ambo. Semoga se ambo bisa sacapeknyo manyambuang sakolah S2 dan mandapekkan beasiswa ataupun  mandapekkan karajo di tampek nan nyaman dan mandukuang.


Indak dapek dipungkiaan kalau ancaman sasamo manusia adolah hal nan acok tajadi. Mambuek urang takuik sahinggo urang batindak sasuai nan diinginkan. Ado banyak janih ancaman ado nan barupo ancaman fisik ataupun ancaman verbal takah fitnah. Ancaman ko bisa mambuek korban nan di ancam maraso tatakan, takuik, stress dan depresi. Tagantuang tingkek ancaman dan tingkek kasabaran korban nan di ancam. Kadang ado pulo ancaman ko batujuan untuak manjatuahan awak. Karano urang iri jo kamampuan awak, makonyo awak diancam untuak indak malakuan potensi awak. Mako dari itu awak indak buliah takuik tahadok ancaman kalau memang awak indak malakuan kasalahan. Ado banyak caro untuak mangadoki ancaman nan paliang pantiang adolah indak maagiah nan inyo nio. Kalau ado urang maancam awak dan awak maraso indak basalah maka lakuan hal nan balawanan jo nan inyo acam. Kalau masih balanjuik awak paralu untuak malakuan palawanan.


Kemacetan parah nan tajadi di Jakarta apolai didaerah-daerah padek. Dipagi hari kemacetan sangek taraso karano banyak kendaraan baik itu oto maupun motor mamadati jalanan. Urang karajo, pelajar dipagi hari sibuak untuak pai ka tampeknyo masing-masing. Hal iko tantu sajo manjengkelkan bagi pangguno jalan karano kemacetan nan mambueknyo samkin lamo dijalan dan dapek mampalambeknyo ka tampek tujuan. Jalanan nan indak talalu gadang namun jumlah kendaraan nan samakin banyak mambuek perjalanan akan samakin jauah taraso. Banyaknyo padagang kaki limo di sisi-sisi jalanan. Apolai katiko dakek area universitas, mako jalanan akan samakin padek karano banyak urang nan manuju katampek tasabuik. Pengendara nan manyalip kendaraan lain mambuek suasana macet iko samakin parah


Bagi sasaurang nan takuik tahadok hewan babahayo adolah wajar karano hewan tasabuik akan menyerang dan menyakiti. Namun bagi Bagi sasaurang nan mamiliki phobia tahadok hewan babahayo takah ula inyo akan batindak babeda takah urang lain. Contohnyo katiko urang normal manunjuakkan reaksi takuiknyo ketika inyo mancaliak langsuang ula tasabuik. Namun bagi sasaurang nan mamiliki Fobia tahadok hewan babahayo atau ula dengan membayangkannyo sajo atau mancaliak gambarnyo sajo inyo akan maraso katakuikan dan kecemasan balebihan. Hal iko dikaranokan banyok faktor takah ado kejadian nan indak dapek dilupokan sahinggo sasaurang mamiliki phobia. Bagi sasaurang nan Fobia tahadok ular inyo akan manunjuakkan reaksi ketakuikan balebihan katiko mancaliak langsuang sahinggoinyo akan lebih Sigap untuak menghindarinyo.


Tibo-tibo se indak tau di ma asalnyo muncua se kalabang di dakek tampek lalok latia. Tagarak se latia ko malempa kalabang tu jo buku yang inyo pacik. Bukannyo mati atau lari kalabang tu. Malah kalabang tu mangaja latia. Sabana takuik latia ko dikaja dek kalabang. Bantuaknyo se alah manakuik an bana, disatiok tubuhnyo ko kaki se sadoe, bantuak nyo ndak ado beda antaro kapalo jo badan. Latia ko ingek juo kalau keceknyo kalabang ko baracun, katiko dikaja kelabang tu langsuang balari kancang latia. Soalnyo kalabang ko larinyo kancang bana, walaupun inyo ketek. Apak latia yang mancaliaknyo langsuang mambuang kalabang tu.


katiko sadang asyik barmain sosial media untuak mancaliak konten mambuek makanan tibo-tibo saja ado muncul video katiko seseurang mambuek makanan jo cara nan sangek manjijikan bagi Lisa. Makanan tasabuik Lisa anggap kotor karano proses pembuekannyo nan bagitu indak higienis. Dalam video tasabuik makanan dibuek jo bahan nan alah dicampurkan di tampek nan bagitu kotor dan mamiliki kerak dimana-mana. Selain itu juga tangan nan digunakan sacaro langsung sabagai media untuak mangaduk makanan tasabuik  tanpa manggunakan sarung tangan atau alat pelindung lainnyo. Dan juga,  tangan nan digunakan untuak mangaduk makanan tasabuik mamiliki karingek dan dapek dipastikan bahwa makanan tasabuik indak higienis. Mancaliak itu Lisa langsung mual karano mambayangkan inyo mamakan hasil dari urang nan mamasak tasabuik.


Trauma biasonyo diawali dengan katakutan nan dirasokan dek seseorang. Katakutan dapek barubah manjadi trauma karano babarapo hal. Partamo, katakutan tersebut akan manjadi trauma kalau katakutan itu taruih hiduik di dalam kapalo kito. Mambiakan katakutan itu taruih barado di dalam kapalo kito samo sajo jo mambiakan raso trauma masuak sacaro parlahan ka dalam diri kito. Kamudian raso trauma itu bisa muncul karano kito lah mangalami hal nan mambuek kito takuik sacaro baulang kali. Katakutan nan dialami sacaro baulang kali tersebut mamungkinkan seseorang marasokan trauma. Hal iko dikaranokan raso takuik tersebut lah manguasoi diri kito sahinggo mambuek raso trauma tersebut labiah mungkin untuak kito alami.


Kotoran hewan mamang tacaliak manjijikan apolai katiko masih hangat atau baru kalua dari hewan tasabuik. namun katiko alah mangering kotoran hewan itu bisa digunokan sabagai pupuk kandang nan barguno bagi patumbuahan tanaman.  mako dari itu mamandang  jijik samua kotoran hewan bukanlah suatu tindakan nan benar karano bagi mereka nan bekerja  jo melibatkan kotoran hewan,  hal tasabuik dapek manguntungkannyo sahinggo kito indak buliah mamandang jijik samua kotoran hewan apa lai nan sadang dikerjakan untuak dimanfaatkan. Namun jika terkena kotoran hewan karano ketidaksengajaan di jalan nan mana itu indak manyinggung siapapun indak dipermasalahkan untuak barsikap jijik tahadok kotoran hewan tasabuik.  sabaiknyo barsikaplah sasuai jo apa nan sadang tajadi di sakitar sahinggo raut wajah atau perkataan nan kalua indak manyakiti urang lain.


Ndak tangguang jajoknyo ambo mancaliak saranggo di rumah si Ta tu do. Banyak bana. Apo ndak di abehan dek si Ta ko rumahnyo sampai-sampai lah basarang bana saranggo di sinan. Manuruik ambo mungkin ndak ado wakatu si Ta ko untuak mambarasiah-barasiahan rumah lai mah. Nyo kini lah jadi wanita karir. Jan kan untuak mambarasiahan itu, untuak mangarajoan tugas rumah nan pokok se sarupo manyasah baju, mambarasiahan rumah, dan mamasak ndak takaja lai do. Apolai samanjak lah manjando kini. Lah ndak kasitu gai padok nyo lai do. Pulang ka rumah tu lah untuak pai lalok se lai nyo. Bisuak pai lo karajo liak.


Ambo punyo kawan nan suko bana mancaliak film atau drama korea. Inyo nio mancubo makan apo nan acok dimakan dek urang korea. Dibalinyo lah kimchi, ambo caliak lah dulu dari apo kimchi. Pas ambo tau itu tamasuak makanan yang dibusuak an, jajok bana ambo jo sayua yang busuak. Kawan ambo mamakso ambo untuak makan itu, kareno keceknyo banyak manfaaiknyo tamasuak mangobati sembelit ambo. Tapakaso ambo kicok dulu untuak mancubo, kareno kawan ambo kecek elok untuak sembelit ambo. Pas dikicok rasonyo asam ado padeh ado, indah buruak bana lah rasonyo. Untuak itu kalian nan punyo masalah sembelit bantuak ambo. Cuboanlah makan kimchi dan rasoan, jan bayangan kalau itu makanan yang difermentasi.


Pado dasarnyo, dalam hukum pidana kasaksian itu basifaik imperatif, yaitu saksi bisa dipakso untuak mambarikan katerangan ka pasidangan. Tatapi, Undang-Undang sabananyo mambari ruang bagi seurang saksi untuak indak mamberikan kasaksian karano alasan-alasan. Pasal 168 KUHAP manegasan urang-urang yang indak dapek didanga katarangannyo atau dapat mangundurkan diri sabagai saksi, yaitu: Kaluarga sadarah atau samenda dalam garih luruih ka ateh atau ka bawah sampai derajaik katigo dari tadakwa atau yang basamo-samo sabagai tadakwa. Kamudian saudaro dari tadakwa atau yang basamo-samo sabagai tadakwa, saudaro ibu atau saudaro bapak, juo urang yang mampunyoi hubungan karano pakawinan dan anak-anak saudaro tadakwa sampai darajaik katiga. Dan suami atau isteri tadakwa maskipun alah bacerai atau yang basamo-samo sabagai tadakwa.


Hiduik katiko kesepian adolah baa caro awak bangkik katiko sadang maraso tapuruak. Paralu awak tau kalau salalu maraso tapuruak indak elok bagi keseharian dan kabarlanjutan hiduik awak. Jan manutuik diri awak dengan salalu tabanam kadalam raso sadiah yang terlalu lamo. Maraso kesepian dan sadiah katiko hiduik surang, carilah caro lain untuak maelakkan perasaan awak. Jadi kalian nan kini sadang maraso kesepian dan sadiah hiduik surang dirantau atau karena ditinggal urang terkasih cubolah untuak melakuan kegiatan nan awak sukoi untuak indak marasoan sadiah satiok waktu. Alihkanlah perasaan awak ko dengan hal-hal nan bermanfaat untuak hiduik awak. Jan maraso tapuruak taruih, bangkitlah lah lai.


Jadi ado saudara ambo dari kampuang pai ka kota. Dek di kampuang kami tu ndak ado mall mako pas nyo sampai siko.ambo ajaklah nyo pai ka mall. Lumayan lamo ambo di mall samo nyo. Ambo ajak cuci mato, ambo ajak makan, dan sekalian ambo ajak nyo manonton saat itu. Mungkin dek sanak ko lah talampau lamo bana bakaliliang jadi dipatangahan jalan tasasak kajamban lah nyo. Tu ambo carikan kamar mandi di mall tu. Setelah basuo ambo palapehnyo masuak surang sadangkan ambo hanyo manunggu di lua lorong kamar mandi. Pas nyo kalua langsuangnyo bacarito kalau ternyato tadi tu nyo salah masuak kamar mandi. Nyo bae masuak ka kamar mandi laki-laki. Lah malu se nyo jadinyo.


Serangan paniak bisa tajadi ka sia se tapa mamandang umua nio itu anak-anak atau urang gadang sakalipun. Serangan paniak ko adolah parasaan takuik jo cameh yang hibaik bana. Serangan paniak ko acok bana tajadi katiko awak maraso cameh akan suatu hal atau mangalami stres. Serangan paniak ko manakuik an apolai kalau anak-anak yang marasoannyo. Manuruik ahli psikologi anak serangan paniak ko bisa dihentikan dengan malakuan pananganan dek dokter yang ahli dibidangnyo. Anak yang mangalami serangan paniak harus di evaluasi talabiah dahulu jo dokter anak. Kalau indak ado kondisi yang manga-manga mangko bisa baok se anak ka psikiater anak untuak dihadapi labiah lanjuik.


Saranggo nan barada di dalam rumah akan manyebabkan keadaan nan manyebalkan dan mangganggu kesehatan sarato kenyamanan sahinggo dibutuhkan caro untuak mangusir sarangga tasabuik.  jenis sarangga nan biasonyo ado di dalam rumah yaitu nyamuk,  samut,  dan jugo kecoa . ado barbagai jenis produk manawarkan kandungan dari produknyo untuak manghilangkan sarangga nan biasonyo ado di dalam rumah tasabuik contohnyo Baygon.  produk iko manawarkan khasiatnyo dalam mangusir dan mambunuh nyamuk di dalam rumah sahinggo indak mangganggu kegiatan sarato tidur di malam hari.  salain itu jugo bau nan dihasilkan dari Baygon iko manciptakan kenyamanan karano mamiliki bau bunga  sahinggo indak mangganggu kualitas tidur.  mako dari itu pilihlah produk  Baygon iko untuak manghilangkan sarangga dalam rumah anda.


Rina adolah seorang anak nan berasal dari keluarga kurang mampu. Rina punyo urang tuo nan rela berkorban agar dirinyo bisa basakolah dan kuliah saroman anak-anak sausianyo. Katiko Rina alah berhasil manamatkan kuliah Rina mulai bakarajo di salah satu perusahaan gadang di ibu kota. Rina mulai jarang pulang ka kampuangnyo bahkan acok maabaikan panggilan telepon dari kaduo urang tuonyo dengan alasan sibuk bakarajo. Sampai suatu hari, Rina mandapek kaba bahwa bapaknyo bapulang ka rahmatullah karano sakik nan salamo ko nyo derita. Penyesalan memang datang terakhir. Rina baru tau kalau ternyato bapaknyo sakik parah. Rina sangat manyasa salamo ko terlalu sibuk bakarajo sahinggo ndak ado waktu untuak mamparatian kaduo urang tuonyo.


Jennie nan kini sadang dijalan sambia mambaok motor manuju baliak karumah mambuek inyo tasenyum-senyum surang dijalan. Macet dijalan pun indak mambuek inyo dalam mood nan buruk malah inyo tetap kasanangan sambia banyanyi. Alah sampai dirumah Jennie langsuang mancari tau tentang Perguruan Tinggi nan alah manarimonyo itu. Kampus nan punyo banyak mahasiswa didalamnyo itu pernah manjadi salah satu kampus tabaik di Indonesia. Kampus nan punyo banyak bangunan dan mahasiswa didalamnyo itu mambuek Jennie bangga kadiri inyo surang karena inyo dapek manjadi calon mahasiswa nan ka baraja disitu. Punyo banyak jurusan nan ditawarinyo, sahinggo dapek manampuang banyak minat mahasiswa untuak masuak. Raso sanang katiko alah ditarimo pun manjadi-jadi dek kini kampus alah manerapkan untuak baraja sacaro offline


Padusi marasoan raso sadiah atau takanan psikologis nan labiah dalam daripado laki-laki satalah putuih cinto. Putuih cinto emang bisa jadi pangalaman nan paliang manyadiahan untuak urang-urang tarutamo bagi padusi. Berdasarkan penelitian nan dilakuan oleh Carin Perriloux dan David Buss, kironyo hal tasabuik emang terbukti. Tapi dari penelitian ko paralu diparatian bara konteks  nyo, misalnyo padusi maraso sadiah jikok pasangannyo punyo karakteristik nan dianggap sangaik elok dek pihak padusi. Salain itu, padusi bisa maraso labiah sadiah kalau berada diposisi yang ditingga, apolai kalau ditingga sapihak se. Dek itu, anggapan bahwa padusi maraso sadiah labiah dalam dibandiang laki-laki ndak bisa disamo ratoan


Baru kali ko ambo pai ka nagari dengan penduduknyo nan sangaik aneh. Nan ambo tau penduduk Indonesia tu ramah-ramah. Kalau samisal awak sapo atau malempaan senyum ka urang pasti urang tu baliak senyum. Ko ndak samo sakali. Malah nyo caliak an sereang se. Ditambah lo bantuak urang-urangnyo gadang-gadang, kulik hitam, rambuik karitiang. Mungkin dek masih banyak penduduak siko nan alun tapapar ka dunia lua jadi ndak tau ba a caro bainteraksi jo urang lain. Pokoknyo pas ambo bakunjuang ka sinan lah ndak raso tingga di nagari wak rasonyo do. Ambo kok ndak dek gara-gara ado dinas ka daerah ko ndak akan nio ambo pai kamari kok tau mode ko nagarinyo. Raso ka capek-capek pulang se ambo dibueknyo.


Dari Sanayan sampai Kamis ambo selalu pulang malam karano ado les tambahan di sakolah. Biasonyo ambo dijampuik taruih dek apak kalau pulang sakolah tapi dek gara-gara waktu itu apak ambo sadang ado dinas kalua kota jadi ambo tapaso harus pulang surang naiak angkot. Mungkin karano rumah lataknyo paliang ujuang jadi ambo paliang terakhir turun dan waktu itu tingga ambo surang se di ateh angkot. Pas sadang surang di ateh angkot tu perasaan ambo sangat rusuah karano supirnyo mancaliak-caliak ambo dari kaco spionnyo. Nan labiah manakuik an tu nyo mancaliak ambo sambia senyum-senyum. Raso ka maloncek se ambo dari ateh angkot tu karano takuik ka dipanga-panga an. Dek ambo ndak nyaman lai ambo kiri an se angkot tu di tampek nan rami. Siap tu ambo cari angkot nan ado penumpangnyo. Barulah nyaman perasaan ko.


SIMAK UI adolah salah satu jalur Ujian Mandiri masuak Perguruan Tinggi Negeri (PTN). Dari waktu ujian sampai pengumuman SIMAK UI ko membutuhkan waktu nan cukuik lamo. Jadi setelah awak ujian hasilnyo ndak bisa langsuang kalua hari tu juo. Kebetulan adiak ambo nan bungsu ikuik SIMAK UI. Ambo paratian akhir-akhir ko laloknyo ndak pernah tanang. Mukonyo gelisah karano iko adolah jalur terakhir untuak masuak perguruan tinggi negeri. Kalau nyo gagal, mako harus maulang tes tahun muko. Alhamdulillah hari ko adolah hari nan terindah bagi kami sekeluarga tarutamo adiak ambo karano berhasil lulus ujian SIMAK UI di pilihan pertamo. Ndak kuaso mancaliak tangih bahagianyo katiko maagiah tahu kami sekeluarga.


Indak disangajo pas nio ka toilet inyo mainjak rambuik di muko pintu toilet. Pas inyo nio mambuang rambuik itu, tacaliak lah dek cici sosok makhluak haluih. Tabirik-birik lah cici dek kareno takuik mancaliak hantu tu. Padohal cici sasak ka jamban, tacaliak se hal yang indak-indak. Cici ko panukuik urangnyo tambah loh mancaliak makhluk haluih mode tu. Hantu ma yang malam-malam kayak ko bakaliaran kecek cici yang bausaho nio manangan dirinyo surang. Jadi, cici ko surang se dirumah. Tantulah inyo indak buliah talampaui takuik, kareno rumah inyo yang manjago. Dalam hati nio malawak se supayo mailangan bayangan hantu tadi. Ondeh tapi ndak bisa do, masih jo cici ko takuik dek tacaliak bana.


Ridho kini pai ngegym dihari minggu ko, tapi alun bara minik inyo main alaik alah bacakak se dek urang yang ngegym juo disitu. Urang tu manga langsuang se manapuak kapalo ridho. Ridho ko berang nyo sajak tadi inyo antok se main alaik gym. Kecek urang nan manokok tu ridho main alaik yang sabananyo inyo yang mamakai duluan. Ridho ko main alaik tu karena inyo yang duluan, indak ado jo urang disitu tadi. Ridho ko berang bana ka urang tu, masalah mode tu bisa dikecek an elok-elok. Gym ko kan tampek rami dan umum untuak sasoalah urang yang alah mambayia biaya masuak. Manga lo urang tu langsuang berang se.


Manabung adolah hal nan ancak awak jalankan sajak dini, baraja manabung banyak bana manfaatnyo. Salah satunyo dengan manabung awak bisa mengendalikan pitih awak surang, awak tau nan ma prioritas awak dan bisa menghargai pitih nan awak dapek. Untuak kalian nan baru baraja manabung, ado caro nan bisa kalian gunoan supayo labiah konsisten. Patamo susun rancano awak kedepannyo yang artinyo awak punyo tujuan manabung ko, kaduo awak tulis di celengan awak target nyo dan mulailah manabuang di celengan, katigo awak bisa mambuek celengan dengan ancak supayo labiah samangaik, taruih tu pisahkanlah piti karateh jo pitih koin. Beberapo tips nyo bantuak itu jadi pado intinyo manabung punyo banyak manfaat dan indak akan mambuek kalian melarat.


Toilet nan ado di tampek-tampek umu harusnyo mampunyoi standar surang. Aco bana dicaliak di tampek nan rami atau tampek wisata fasilitas toilet manjadi salah satu nan diparhatikan. Bangunan nan indak sasuai standar dan kadang dikelola dek masyarkat sakitar mambuek fasilitas tacaliak bantuak saadonyo. Kabarsihan toilet umum manjadi masalah nan indak pernah salasai, padahl untuak masuak ka toilet tasabuik mambayia pulo. Harusnyo kalau mambayia paliang indak fasilitas tampek taoiletnyo paliang indak barasiah dan indak babaun ariang. Terkadang mau tidak mau harus manggunoan toilet jorok tasabuik atau rela pai jauah untuak ka toilet rest area samo masajik. Nan awak katahui kalau masajik bukan hanyp untuak mambuang hajat tapi tampek ibadah.


Dalam hiduik mungkin kalian pernah babuek kesalahan sahinggo mangecewakan urang nan berharga nan pasti sangat kalian sayangi. Salah satu caro agar awak ndak maraso bersalah saumua hiduik adolah dengan caro mambaliak an raso pacayo urang nan alah awak kecewakan. Caro nan bisa dilakukan antaro lain mancari tahu sumber masalah nan mambuek awak mengecewakan urang tu. Salanjuiknyo agiah penjelasan agar urang tu mangarati terhadap perbuatan nan sabananyo ndak awak sangajo. Abis tu jan lupo untuak maminta maaf sabesar-besarnyo. Mungkin butuh waktu untuak manyambuahkan raso kecewa urang tu terhadap awak. Mako dari itu awak harus bajanji dan mambuktikan kesalahan nan samo ndak akan tarulang.


Banyak urang nan mangecek an jariang jo patai tu lamak. Pokoknyo makanan nan duo tu adolah paket kombo nan bisa manjadi pambuka salero kalau awak sadang sakik. Tapi, manuruik pandapek ambo malah kebalikannyo. Sampai kini ko patai jo jariang tu bukan manjadi samba pambuka salero malah manjadi samba nan mambuek salero ambo tatutuik alias patah salero. Alasannyo adolah karano manuruik ambo duo makanan tu punyo raso paik nan ndak cocok jo salero ambo. Selain itu, kaduo makanan tu mambuek angok ambo jadi baun setelah mamakannyo. Ambo harus makan permen atau gosok gigi lo dulu untuak mahilangan baunnyo. Heran ambo jo urang nan mangecek an patai jo jariang tu lamak.


Trypanophobia marupokan kondisi dimano sasaorang mangalami katakutan nan balabiah akan tindakan medis nan harus malibatkan suntikan atau tindakan nan bahubungan jo jarum suntik. Fobia ko indak hanyo dialami anak anak tapi juo tajadi pado sabagian urang dewasa. Biasonyo, babarapo hari atau jam sabalum dan saat bahadapan jo jarum suntik, panderita pobia jarum suntik ko bisa marasokan babarapo tando fobia jarum suntik, yakni: Jantuang badebar debar, Tensi manjadi naiak, Tangan gamataran, angok tarangah rangah, Karingek dingin, Pusiang, Lameh, Galisah dan cameh, bahkan kadang Pingsan. Urang dengan fobia akan barusaho mahindari kondisi/situasi dan objek nan bisa mamicu katakutan atau barusaho mahadapinyo sambia manahan raso takuik dan cameh. Karano itu, indak saketek nan alun vaksin dek karano takut jarum suntik.


Satiok nan banyao pasti akan kembali kapado sang pencipta. Kematian adolah kiamek ketek nan paliang ndak bisa dihindari dek sado nan iduik. Salah satu dari sepupu kami baru se maningga saminggu nan lalu. Kami sekeluarga besar sangat maraso terpukul karano kematian ko sangat mendadak. Mancaliak anak ketek dengan usia baru 5 tahun dibaluti jo kain kafan mambuek hati kami sangat taibo. Katiko tu ambo sadar basonyo kematian bisa datang bilo se nyo nio. Kematian bisa datang tanpa mangenal laki-laki padusi, ketek atau mudo, kayo atau miskin. Dek karano itu awak haruslah selalu mampasiapkan diri untuak mahadok i kematian dengan selalu mampabanyak ibadah kapado tuhan nan maha Esa.


Basanang-sanang untuak marayokan hari lahia iko alah lumrah tajadi di satiok urang di babagai negara manopun. Budayo untuak marayoan ulang tahun iko sampai kini masih dilakukan dengan babagai caro takah mangadoan pesta ataupun hanyo mangumpua biaso sajo. Manuruik Psikolog, katiko sasaurang marayokan ulang tahun inyo bakal maraso labiah istimewa dan maraso mandapekan perhatian dari urang sakitarnyo sahinggo perkembangan sasurang dalam mambangun relasi samo urang sakitarnyo atau lingkungannyo akan batumbuah dengan baik. Mako dari itu, marayoan ulang tahun dengan urang tadakek pun cukuik bapengaruh samo kepribadian sasaurang dalam bainteraksi dan mambantuak saketek pandangannyo tahadok lingkungannyo. Maraso indak kesepian sahinggo dapek manjalani hiduik dengan sumangek dan itupun dapek mampangaruhi urang sakitarnyo sacaro indak langsuang.


Kalian nan dirumahnyo pernah mancium baun indak lamak juo indak. Baun indak lamak dari kulkas tu manggaduah bana kalau awak nio maambiak sesuatu dari kulkas. Ambo pernah malam-malam mambarasiahan kulkas kareno alah jajok bana mancaliak makanan busuak di kulkas. Tanyato ado makanan busuak yang bacampua jo makanan lain jadi baun kulkas ambo ko. Dari pado indak elok makanan nan lain, ambo barasiahan langsuang. Patamo ambo ambiak dulu nan kumuah-kumuah kan kantong untuak di buang, kaduo ambo pisahkan makanan yang masih elok, katigo ambo lapeh sekat kulkas tu dan barasiahan, tarakhir tata baliak sekat kulkas jo isi nan masiah elok yang awak kalua an tadi.


katiko barenang di pantai di ma perairan tasabuik mamiliki ombak nan indak dapek ditentukan besar dan kecilnyo maka ado beberapa hal nan haruih diperhatikan katiko barenang  di perairan iko. Partamo,  pastikan katiko barenang indak mamakai bahan baju nan barat sahinggo indak manambah bobot barat katiko barenang karano barat baju tasabuik akan ditanggung katiko barenang sahinggo disarankan untuak mamakai baju nan mamiliki bahan cukuik tipis sahinggo indak manyulitkan katiko barenang. Kaduo,  katiko barenang di pantai indak talalu jauh sahinggo katiko ado kejadian nan indak taduga urang dapek mancaliaknyo dan segera mambantunyo. Katigo,  melakuan pemanasan  sebelum barenang di pantai  agar indak mangalami kram tibo-tibo sahinggo manyulitkan seseurang untuak barenang.


Lina nan saat itu sadang batugas sabagai teller bank inyo tibo-tibo dikajuikan dengan kehadiran sasaurang nan mambaok pistol nan bawarno hitam. Sanjato tajam nan biasonyo hanyo caliak katiko di dalam film kini inyo caliak langsuang . Sasaurang tasabuik memakai pakaian nan sangek tatutuik. Karano saat itu di dalam Bank ado babarapo urang nasabah nan sadang mengantri untuak malakuan transaksi dikarojoan pulo oleh urang nan tibo-tibo mangarahkan sanjato tajam kapado mereka. Mereka hanyo bisa tatunduak sabagai pertanda kalau mereka indak malakuan perlawanan. Namun ado ciek urang nan barani melawan mereka dengan menendang salah satu perampok tasabuik. Mandapek ado perlawanan dari nasabah perampok tasabuik langsuang sajo mangarahkan pistolnyo ka dinding sabagai peringatan. Mandanga suara sanjato tasabuik alah kalua mambuek sado nasabah langsuang badiam diri di tempat dan indak malakuan apopun. Urang nan awalnyo barani menentang dan melawan perampok tasabuik kini hanyo bisa diam mancaliak kelakuan mereka merampok bank.


Pertamo kali ambo mancaliak urang muntah tu adolah saat sadang upacara bendera pas waktu SD. Ndak tau apo alasannyo tibo-tibo kawan nan tagak di sabalah ambo muntah-muntah. Dek ambo alun pernah manacaliak urang muntah samo sakali jadi ambo penasaran ba a bantuak muntah tu. Pas ambo caliak tagak bulu ramang ambo dek nyo. Muntah nyo warna kuniang, masih nampak juo nasi-nasi nyo, sapiahan-sapiahan lauak nan siap nyo makan sabalumnyo kalua sadonyo. Lah bantuak bubua ayam nan di aduak bantuak muntahannyo tu. Alun lo baun nyo mambuek maluwek. Ndak ado kato nan bisa dikecek an salain jajok katiko mancaliak muntahnyo baserak-serak di lantai tampek nyo tagak tu.


Sabagai anak saharusnyo dapek marawek urang gaeknyo sampai baliau maninggaan dunia ko. Tanggung jawab anak untuak marawek urang tuo pun  adolah salah tu kewajibannyo. Tapi faktanyo, kini alah banyak anak nan baranti untuak maurus langsuang urang gaeknyo karano pekerjaan atau kaluargo barunyo. Manuruik data, jumlah penghuni di Panti Werdha di Provinsi Jawa Tengah sabanyak 7.699 urang untuak tahun 2021. Banyaknyo angko penghuni Panti Werdha iko sangek mangacewakan mangingek bahwa sabanyo saurang anak adolah urang nan harus tetap batanggung jawab kapado urang gaeknyo walaupun baliau alah tuo dan sakik sakalipun. Jadi, marilah awak sabagai anak memperlakukan urang tuo dengan raso kasiah sayang dan batangguang jawek karano baliaulah awak dapek hiduik di dunia iko.


Rambu rambu nan manjalehan kalau itu kamar mandi laki laki atau kamar mandi padusi memang harus bana bana diparatian walaupun awak dalam kondisi tagaksan atau tagageh gageh. Karano pakaro indak mamparatian tando nan ado di kamar mandi ko bisa jadi maninggaan atau manyababkan tajadi hal nan indak indak, misalkan awak padusi dek indak mamaratian tando tando nan ado di lua kamar mandi indak sangajo kironyo masuak kadalam kamar mandi laki laki, katiko masuak kironyo ado urang didalam, mako apo nan partamo kali tapikia dek laki laki nan ado didalam? "pancibuak laki laki", awak akan dituduah indak sopan dek karano masuak katampek nan indak saharusnyo


Untuak urang nan suko damam pangguang, gugup dan damam pangguang adolah hal nan manusiawi bana dan normal sabananyo. Dalapan dari sapuluah manusia kabanyakan mangalami damam pangguang katiko mangecek di muko urang rami. Tapi, kalau damam pangguang mampangaruhi kualitas hiduik sasaurang mako damam pangguang ko dapek manjadi gangguan cameh atau saranagan panik. Penatalaksanaan saranagan pabik dan gangguna cameh ko bisa dilakuan jo ubek dan tanpa ubek. Panggununoan ubek ko dianjurkan dari saran dokter nan maagiah reseo untuak dapek mangurangi efek ubeknyo yang indak diinginkan. Bisa mandatangi dokter spesialis atau psikiater untuak tindak lanjut untuak pambarina ubek nan batuah. Tapi alangkah eloknyo indak mamakai ubek.


Caro manghilangan baun anyia di ruangan sangek pantiang untuak dikatahui. Baun anyia indak lamak dicium dan mambuek nio muntah. talabiah lo katiko ado tamu mako akan mambuek awak malu karano baun anyia nan manganggu. Biasonyo rumah nan masih mampunyoi anak-anak rantan tahadap baun anyia. Hal ko disababkan karano anak-anak alun pandai manjago kabarsihan. Mereka alun bisa mancuci tangan dangan barasiah dan biasonyo labiah mamiliah mangelap tangan dangan apopun dibandiangkan mancucinyo. Adokalanyo anak-anak manempelkan dan manakan-nakan babagai lauak makanan di lantai. Panyabab baun anyia di ruangan biasonyo disababkan pulo kagiatan mamasak nan babaun anyia. Misalnyo masak bantuak ikan, ayam, dagiang, udang dan banyak lainnyo.


Kawan-kawan harus banyak baraja mulai dari kini. Ambo mangecek mode iko karano ambo lah marasokan baa sanangnyo katiko kito barhasil maraiah sesuatu. Ambo baru-baru ko barhasil lulus ujian untuak manjadi pagawai negeri sipil. Kawan-kawan tau surang baa payahnyo untuak lulus katiko maikuti ujian ko. Ambo lulus tantu bukan tanpa pajuangan. Ambo rajin maikuti les privat salamo kurang labiah duo bulan. Ambo maikuti les sapulang karajo mulai dari jam 7 malam sampai jam 8 malam. Karano bareknyo pajuangan nan ambo lalui, ambo jadi sangaik sanang katiko tau kalau ambo barhasil lulus ujian. Rasonyo jariah payah ambo salamo ko tabayia sacaro kontan.


Kalau ambo yo ndak barani baranang di danau hijau tu do. Danau tu terkenal bana angkernyo dek panduduak sekitar. Alah banyak urang nan mati tanggalam di danau tu. Apolai ambo pernah lo marasoan ba a rasonyo hampia mati dek tanggalam saat baranang-ranang di lauik jo abang ambo. Kalau dideskripsikan raso tanggalam tu raso panik dan lameh nan paliang tinggi nan pernah ambo rasokan. Jangankan mamakiak minta tolong, mangalua an surao ketek se ndak bisa kalau alah dalam posisi tanggalam. Barangok payah. Banyak aia nan taminum satiok awak mancubo barangok. Ditambah lo talingo ko mandanguang rasonyo. Pokoknyo alah raso ka mati se.


Malakukan sabuah doso, dapek mambuek seseorang hiduik di dalam bayang-bayang kasalahan dan katakutan. Oleh karano itu, katiko kito babuek doso, segeralah malakukan hal-hal barikuik. Partamo, katiko kito mambuek doso, segeralah mambayia apo nan lah kito pabuek. Artinyo jikok kito sadar telah malakukan sabuah doso, maka kito bayia dengan babuek kabaikan. Lalu, jikok kito sadar lah mambuek doso, segeralah bataubat ka Tuhan nan maha kuaso. Taubat bisa marupokan hal nan paralu kito lakukan karano itu bararti kito tau jo kasalahan kito dan kito mamohan ampunan ka Tuhan nan kuaso. Terakhir, jikok kito malakukan doso, segeralah maminta maaf kapado urang nan mangalami karugian karano doso nan kito pabuek.


Karya musik nan barasal dari korea atau biaso disabuik sabagai Kpop.  Idol Korea sangek populer dan banyak disenangi oleh masyarakat Indonesia, bhakan Indonesia manempati posisi katigo sabagai negara nan mampunyoi jumlah penggemar idol korea tabanyak nan diungkap malalui survei di Twitter. Banyaknyo paminat Kpop di Indonesia mambuek pandangan babeda-beda. Indak saketek mayarakat Indonesia nan indak manyukoi budaya koea iko tasabelar luas di Indonesia. Tapi banyak pulo nan malah manyukoi budaya Korea. Idol korea banyak digandrungi samo banyak urang karano karya nan dihasilkannyo nan sasuai samo salero musiknyo ataupun dari perjuangannyo untuak manjadi saurang idol. Manjadian Kpop sabagai hiburan dan motivasinyo dalam baraja dan bakarajo.


Dari SD ambo ndak suko samo surang urang namonyo Amel karano wakatu SD inyo acok manggaduah ambo. Jadi raso banci tu tabaok sampai lah gadang kini. Mancaliaknyo se raso-raso ka ambo rameh se mukonyo, ambo egang rambuiknyo, ambo palituak an tangan jo kakinyo bia lumpuah sakalian. Ditambah lo nan mambuek ambo makin banci samo si Amel ko katiko ambo tau kalau nyo basalingkuh jo pacar ambo si Badrun.  Bantuak nan ka rancak bana lah inyo dari ambo. Si Badrun ko ciek lai. Bantuak ndak punyo mato lai lo. Antah manga si Amel buruak tu nan dijadikannyo selingkuhan. Padahal jauah labiah ancak ambo dari pado si Amel.


Sabalum maningga urang-urang pasti akan marasoan sakaratul mauik. Naya mancaliak bana katiko amaknyo sakaraik sabalum maningga. Kajadian itu sabana mambuek nyo takuik, inyo takuik kahilangan dan panik bana mancaliak keadaan amak nyo mode tu. Ado babarapo hal yang dilakuan dek apak ambo katiko amak alah sakaraik dan mangalami sakaratul mauik. Patamo maadokan keluargo awak ka arah kiblat, kaduo mambacoan kalimak talqin, katigo mambacoan surek yasin, siap tu maajak keluargo awak untuak babaik sangko kapado Allah SWT. Sadoalah itu apak ambo yang malakuan ka talingo amak ambo. Adiak ambo yang ketek juo alah manangih, kami bantuak siap ndak siap mancaliak kejadian iko.


Jan pernah ma anggap remeh urang nan sadang taserang serangan panik. Soalnyo ambo lah pernah marasokannyo dan itu sangat lah ndak nyaman. Mulai dari raso akan datang nyo malapetaka ka dalam iduik, takuik manjadi gilo, dan seakan-akan sakratul maut ko lah tibo di hadapan mato. Alun lo jantuang nan badabuak-dabuak, karingek kalua dareh dari badan, manggaretek, dan angok ko saraso lah ka putuih. Ndak hanyo itu, kadang kalau serangan panik ko sadang datang raso badan ko mandingin,muko taraso angek, mual hinggo paruik taraso kram. Pokoknyo perasaan ko lah barado di dunia lain. walaupun biasonyo serangan panik ko hanyo tajadi sapersekian minik tapi sangaik lamo rasonyo.


Bagi kalian nan masih suko manyerobot-nyerobot antrian sahinggo mambuek urang-urang sangaik kesal dan berang dengan prilaku nan kalian lakukan kini ambo agiah tau ba a caronyo kalau awak maantri di tampek makanan khususnyo katiko maantri melalui pemesanan drive thru. Jadi hal nan paralu kalian perhatikan adolah walaupun kalian pakai honda kalian tetap ndak buliah manyerobot antrian urang nan pakai oto di muko kalian. Jan dek gara-gara honda kalian bisa manyalek-nyalek lamak se manyerobot antrian. Kalian harus tetap maantri sasuai jo urutan karano ndak ado bedanyo antrian antaro honda jo oto. Sia nan datang dulu inyo lah nan mandapek an pelayanan talabiah dahulu. Itu konsepnyo.


Perbedaan agamo adolah hal nan biaso tajadi dalam lingkungan bamasyarakat. Manghormati perbedaan agamo nan ado marupokan hal nan penting untuak diterapkan kapado saluruah masyarakat sahinggo taciptolah kehidupan nan harmonis. Barikuik caro untuak manghargoi beragaman agamo dan dapek diterapkan dalam bermasyarakat. Partamo, indak mamiliah kawan badasarkan agamonyo nan dianutnyo sahinggo satiok penganut agamo nan bebeda dapek manjadi kawan. Kaduo, indak manyakiti dengan perkataan maupun tindakan karano agamo nan dianutnyo. Katigo, indak mangganggunyo katiko baribadah. Katigo,  maagiah perlakuan nan adil kapado satiok penganut agamo tasabuik. Kaampek, ikuik mambantu untuak mambari kelancaran dan keamanan katiko inyo sadang malakukan acara keagamaan maupun ibadahnyo sahinggo indak tajadi kericuhan.


Manjago lingkungan dari sampah saharusnyo tatanama di diri awak sadonyo. Ambo pernah mancaliak sungai yang banyak bana manumpuak sampah. Jajok bana ambo mancaliak sampah yang ado disitu. Padohal hal itu bisa manyebabkan kebanjiran dan banyak hal lainnyo kareno alah tercemar lingkungan. Saharusnyo awak mabarasiahan sampah, satidaknyo awak indak mambuang sampah sambarangan. Bantuak ado nan viral kini kalompok pamuda mambarasiahan sampah di sungai jo got-got. Awak harus bisa juo mananamkan jiwa cinta lingkungan bantuak itu. Satidaknyo awak bisa indak mambuang sampah sambarangan. Kareno mambuang sampah sambarangan bisa marusak lingkungan sakitar awak. Untuak itu tanamkan jiwa cinta lingkungan ka dalam diri awak.


Operasi adolah sabuah tindakan medis nan biasonyo dilakukan jikok kaadaan panyakik seseorang lah talampau parah. Operasi mampunyoi kamungkinan gagal nan cukuik gadang. Hal iko mambuek banyak urang nan akan malakukan operasi mangalami katakutan nan cukuik gadang. Ado macam-macam operasi di dalam dunia medis. Partamo ado operaso diagnostik. Operasi diagnostik dilakukan untuak mangidentifikasi panyakik atau kaadaan medis seseorang. Kaduo ado operasi terapeutik. Operasi iko dilakukan untuak mancegakkan panyakik atau kaadaan medis tertentu. Katigo ado operasi pangoreksian nan dilakukan untuak mangoreksi kalainan sturktur atau fungsi tubuah. Salanjuiknyo ado operasi pancagahan nan dilakukan untuak mancagah tajadinyo suatu panyakik. Terakhir ado operasi estetik. Operasi iko babeda jo 4 operasi sabalumnyo karano dilakukan untuak mangubah panampilan fisik seseorang.


Mancaliak hantu dapek dialami dek siapo sajo, indak terkecuali para selebriti tanah air. Tadapek sajumlah artis nan mampunyoi pangalaman mancaliak hati. Artis partamo nan mangaku pernah maliek hantu adolah bintang film Jenny Cortez. Pangalaman horor itu dialami dek Jenny katiko harus syuting di UGD sabuah rumah sakik. Saat salasai syuting Jenny mangaku maraso diikuti dan dicakiak di dalam otonyo. Jenny maraso takuik saat itu sahinggo inyo mamutuskan untuak pai ka rumah sakik di Tebet dan kamudian pingsan di rumah sakik itu. Salain Jenny Cortez, Artis lain nan pernah maliek hantu adolah Kartika Putri. Kartika Putri mangalami pangalaman nan mambuek inyo takuik itu saat syuting film tali pocong perawan 2.


Abel ngefans bana jo Song Joong Ki, aktor dari Korea, alah sajak lamo lai. Kironyo salah satu merek kosmetik di Indonesia manjadian Song Joong Ki sabagai salah satu brand ambassadornyo. Merek kosmetik ko maadoan acara sobok jo Song Joong Ki. Syarat untuak ikuik acara itu adolah harus mambali produk kosmetik dan ikuik undian satiok pambalian produknyo. Tanpa pikia panjang Abel pun langsuang bali produk kosmetiknyo supayo bisa ikuik undiannyo. Abel hanyo bali duo produk jadi Abel dapek duo kali undian. Di undian patamo Abel gagal manang, tapi pas undian kaduo ndak disangko-sangko Abel manang undiannyo. Abel takajuik dan sanang bana pas tau inyo manang undian tu. Akhirnyo cita-citanyo untuak basobok dan mancaliak Song Joong Ki langsuang tawujuik.